# ŠIAULIŲ MIESTO SAVIVALDYBĖS 2017−2019 METŲ VEIKLOS PLANO 2017 METŲ KULTŪROS PLĖTROS PROGRAMOS (NR. 02) APRAŠYMAS

|  |  |  |  |  |  |  |
| --- | --- | --- | --- | --- | --- | --- |
| **Biudžetiniai metai** | 2017 m. | | | | | |
| **Asignavimų valdytojas** | Savivaldybės administracijos direktorius | **Kodas** | | | 188771865 | |
| Šiaulių dailės galerijos direktorius | **Kodas** | | | 193309312 | |
| Šiaulių miesto kultūros centro „Laiptų galerija“ direktorius | **Kodas** | | | 190541679 | |
| Šiaulių miesto savivaldybės viešosios bibliotekos direktorius | **Kodas** | | | 188204772 | |
| Šiaulių miesto koncertinė įstaigos „Saulė“ vadovas | **Kodas** | | | 302296914 | |
| Šiaulių kultūros centro direktorius | **Kodas** | | | 302296711 | |
| **Programos pavadinimas** | Kultūros plėtros programa | **Kodas** | | | 02 | |
| **Programos parengimo (tęsimo) argumentai** | Programa yra tęstinė, parengta vadovaujantis Lietuvos Respublikos vietos savivaldos įstatymo nuostatomis, reglamentuojančiomis savivaldybės kultūros veiklos organizavimą ir administravimą. Savivaldybės savarankiškos funkcijos yra: gyventojų bendrosios kultūros ugdymas ir etnokultūros puoselėjimas, gyventojų poilsio organizavimas bei savivaldybės biudžetinių kultūros įstaigų išlaikymas.  Kultūros plėtros programos įgyvendinimas bei šiuolaikinės kultūrinės miesto aplinkos kūrimas reikalauja planingų investicijų į kultūrą. Kultūros plėtros programa yra Šiaulių miesto savivaldybės administracijos Švietimo, kultūros ir sporto departamento Kultūros skyriaus (toliau – Kultūros skyrius) veiklos pagrindas.  Programa analizuoja miesto kultūrinę situaciją, detalizuoja uždavinius ir priemones, jų įgyvendinimo ir vertinimo kriterijus. Šioje programoje derinamas kultūros administravimas su savaiminiu kultūros procesu, naujovėmis ir tradicijų puoselėjimu. Programa siekiama sudaryti tinkamas sąlygas profesionaliojo meno raidai, informacinės visuomenės plėtrai, mėgėjų kūrybinei saviraiškai, miesto bendruomenės kultūrinėms iniciatyvoms,jos pastangoms tobulėti ir gerinti gyvenimo kokybę.  Šiaulių mieste kultūrinę veiklą vykdo Savivaldybės biudžetinės kultūros įstaigos ir valstybinio pavaldumo bei viešosios kultūros įstaigos ir organizacijos (kūrybinės sąjungos, nevyriausybinės organizacijos ir kt.), kurių veiklos tikslas yra Šiaulių miesto gyventojų kultūrinių poreikių tenkinimas, visuomeniškumo ir gyventojų kultūrinio aktyvumo bei užimtumo skatinimas, o ne pelno siekimas. Kultūros plėtros programos įgyvendinimu siekiama sudaryti sąlygas kultūros įstaigoms bei organizacijoms plėtoti veiklą tam, kad miesto bendruomenė būtų pilnavertė kultūros vertybių naudotoja, gerai pažintų kultūros ir meno procesus bei dalyvautų juose.  Programa siekiama plėtoti visuomenei prieinamas kultūrines ir informacines paslaugas, rekonstruoti kultūros įstaigas ir optimizuoti jų veiklą tam, kad šiauliečiams būtų patogu naudotis šių įstaigų teikiamomis paslaugomis.  Programa turi netiesioginės įtakos bendrai gyventojų sociokultūrinei savijautai, aktyvina vietos bendruomenę, humanizuoja aplinką, skatina užimtumą, mažina negatyvių visuomenės reiškinių skaičių.  Kultūros skyriaus kuruojamos biudžetinės įstaigos yra parengusios strategines 2017–2019 metų veiklos programas, įgyvendinančias dalį Kultūros plėtros programos uždavinių, todėl šių įstaigų programos yra integruotos į  Kultūros plėtros programą. | | | | | |
| **Ilgalaikis prioritetas (pagal ŠSPP)** | Atviras – aktyvi, kūrybinga ir atsakinga bendruomenė | | **Kodas** | | 1 | |
| **Šia programa įgyvendinamas savivaldybės strateginis tikslas** | Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | | **Kodas** | | 01 | |
| **Programos tikslas** | Skatinti kultūros prieinamumą ir įvairių visuomenės grupių dalyvavimą joje puoselėjant kultūros tradicijas bei kultūros raiškos įvairovę | | **Kodas** | | 01 | |
| **Tikslo aprašymas.**  Programos tikslas – stiprinti kultūrinį miestiečių identitetą, formuoti jų vertybines orientacijas, tenkinti įvairialypius estetinius miesto gyventojų poreikius, skatinant profesionalaus ir šiuolaikinio meno plėtrą, sudarant sąlygas įvairaus amžiaus šiauliečių kūrybinei saviraiškai, aktualizuojant kultūros veikėjų nuopelnus miestui.  Uždaviniai:  01. Užtikrinti miesto kultūrinio gyvenimo gyvybingumą.  Aktyvus miesto kultūrinis gyvenimas užtikrinamas finansuojant kultūros projektus. Šis dalinis finansavimas būtinas svarbiausių Šiaulių miesto kultūros ir meno sričių – muzikos, teatro, šokio, vizualiojo meno, literatūros, etninės kultūros ir nematerialaus kultūros paveldo – projektams realizuoti.  Lietuvos Respublikos Seimas 2016 m. rugsėjo 27 d. nutarimu Nr. XII-2656 „Dėl 2017 metų paskelbimo Algirdo Juliaus Greimo metais“ 2017 metus paskelbė Algirdo Juliaus Greimo metais. 2017 m. bus minimos pasaulyje žinomo lietuvių kilmės prancūzų kalbininko, mitologo, vieno žymiausių šiuolaikinės semiotikos atstovų, Paryžiaus semiotikos mokyklos įkūrėjo Algirdo Juliaus Greimo 100 – osios  gimimo metinės. Vyriausybės sudaryta Algirdo Juliaus Greimo metų komisija iki 2016 m. gruodžio 1 d. parengs Algirdo Juliaus Greimo metų programą. [1929](https://lt.wikipedia.org/wiki/1929" \o "1929) – [1931](https://lt.wikipedia.org/wiki/1931) m. Algirdas Julius Greimas gyveno [Šiauliuose](https://lt.wikipedia.org/wiki/%C5%A0iauliai), lankė [berniukų gimnaziją](https://lt.wikipedia.org/wiki/%C5%A0iauli%C5%B3_gimnazija). [1940](https://lt.wikipedia.org/wiki/1940" \o "1940) – [1944](https://lt.wikipedia.org/wiki/1944) m. gyveno Šiauliuose, mokytojavo [Mergaičių gimnazijoje](https://lt.wikipedia.org/wiki/Did%C5%BEdvario_gimnazija) ir Prekybos institute, buvo Tautinės lietuvių studentų korporacijos [Neo – Lithuania](https://lt.wikipedia.org/wiki/Neo-Lithuania) narys, priklausė Šiaulių kultūrininkų būreliui. Buvo vienas iš almanacho „Varpai“ leidimo iniciatorių. Algirdo Juliaus Greimo 100-osios gimimo metinės yra įtrauktos į 2015 m. lapkričio 3-18 dienomis Paryžiuje vykusioje UNESCO Generalinės konferencijos 38-ojoje sesijoje patvirtintą UNESCO 2016 – 2017 m. minimų sukakčių sąrašą, kuriame yra per 40 pasaulio kultūrai, švietimui, mokslui, istorinei atminčiai svarbių datų.  Seimas, pabrėždamas lietuvių kalbos žinių prastėjimą, vertindamas lietuvių kalbos išskirtinumą ir originalumą ir siekdamas atkreipti dėmesį į lietuvių kalbos, kaip kultūros paveldo svarbą visuomenei, 2016 m. rugsėjo 27 d. nutarimu Nr. XII-2657 „Dėl 2017 metų paskelbimo Lietuvių kalbos kultūros metais“ 2017 metus paskelbė Lietuvių kalbos kultūros metais.   Lietuvos Respublikos Seimas, įvertindamas tai, kad viena iš svarbiausių Europos Sąjungos regioninės politikos krypčių yra regioninio, istorinio ir kultūrinio savitumo išsaugojimas, pabrėždamas tautinio kostiumo, kaip vieno iš tautos ir valstybės simbolių, etninio tapatumo ir nacionalinės kultūros išraiškos formos svarbą, Etninės kultūros globos tarybos siūlymu 2016 m. gegužės 3 d. nutarimu Nr. XII-2328 „Dėl 2017 metų paskelbimo Tautinio kostiumo metais“ 2017 metus paskelbė Tautinio kostiumo metais.  Šiaulių miesto savivaldybės biudžetinės kultūros įstaigos, institucijos, veikiančios kultūros srityje, Kultūros skyriaus yra pakviestos planuoti 2017 metų renginius atsižvelgiant į Lietuvos Respublikos Seimo nutarimus ir įsijungti į šių metų paminėjimą: teikti kultūros projektų paraiškas Lietuvos kultūros tarybos bei Šiaulių miesto savivaldybės organizuojamiems kultūros projektų finansavimo konkursams, tokiu būdu gaunant lėšas, reikalingas projektams įgyvendinti. Į šias lėšas konkurso būdu pretenduoja Savivaldybės biudžetinės įstaigos: Šiaulių dailės galerija, Šiaulių miesto kultūros centras „Laiptų galerija“, Šiaulių kultūros centras su padaliniais (Rėkyvos bei Aklųjų ir silpnaregių skyriais), Šiaulių miesto savivaldybės viešoji biblioteka, Šiaulių miesto koncertinė įstaiga „Saulė“; valstybinio pavaldumo kultūros įstaigos Valstybinis Šiaulių dramos teatras, Šiaulių apskrities Povilo Višinskio viešoji biblioteka, koncertinė įstaiga Šiaulių valstybinis kamerinis choras „Polifonija“, Šiaulių „Aušros“ muziejus, kūrybinės sąjungos bei kultūrinę veiklą vykdančios nevyriausybinės organizacijos, iš dalies kultūrinę veiklą vykdantys Šiaulių universitetas, Šiaulių Sauliaus Sondeckio menų gimnazija, Šiaulių miesto neformaliojo ugdymo švietimo įstaigos.  2017 m. miestui svarbūs renginiai, kuriems reikalingas Savivaldybės finansavimas: XXXV tarptautinis velykinis muzikos festivalis „Resurrexit“, XXII tarptautinis šiuolaikinio meno festivalis „Virus“, XX Lietuvos ir Latvijos kaimo muzikantų ir kapelijų festivalis ,,Ant rubežiaus“, XI tarptautinis šokių festivalis – konkursas „Aušrinė žvaigždė“, XV tarptautinis medijų meno festivalis „Enter“, tarptautinis menų festivalis ,,Šiaulių Monmartro respublika“, XIV tarptautinis Chaimo Frenkelio vilos vasaros festivalis, XII tarptautinis studentų teatrų festivalis „Po saule“, XVI tarptautinis džiazo muzikos festivalis „Šiauliai Jazz“, renginys „Šiaulių naktys 2017“, VIII tarptautinis bigbendų festivalis „Big Band Festival Šiauliai 2017“, literatūros festivalis „Literatūrinis žiemkelis“, festivalis „Verbum musicale“, V tarptautinis P. Stepulio kamerinių liaudies instrumentinės muzikos ansamblių konkursas-festivalis, V tarptautinis Sauliaus Sondeckio jaunųjų smuikininkų, violončelininkų ir pianistų konkursas, tarptautinis ekslibrisų konkursas „Lietuvos valstybės atkūrimui – 100“, VII tarptautinis chorų konkursas-festivalis ,,Šiauliai Cantat“, XVII mėgėjų meno atlikėjų ir kolektyvų festivalis „Rudens mozaika“, XII tarptautinis meno festivalis „Studentiškas pavasaris“, X respublikinis Lietuvos aukštųjų mokyklų studentų Laimono Noreikos skaitovų konkursas, tarptautiniai projektai „Europos muziejų naktis“ ir „Dainų tiltai“, tarptautinis folkloro konkursas – festivalis „Saulės žiedas“, Šeimų šventė, Žiemos ir Vandens šventės, edukaciniai projektai: „Menopolis“, „Meno eteris“, „Menų akademija“, „Akademija EU“, „Jaunųjų kraštotyrininkų Mikelių mokykla“, „Art for Youth“, „Žolinė Šiauliuose“, Lietuvos valstybės atkūrimo šimtmečiui paminėti bei Algirdo Juliaus Greimo ir Lietuvių kalbos kultūros metams paminėti skirti renginiai ir kt.  Kultūros projektų finansavimo prioritetai 2017 m.: projektai, skirti Lietuvos valstybės atkūrimo šimtmečio, Algirdo Juliaus Greimo ir Lietuvių kalbos kultūros metams paminėti, tęstiniai didieji miesto festivaliai, kultūrinės edukacijos, eksperimentiniai kultūros projektai miesto tapatumui atskleisti (išryškinti), bendruomeniškumui skatinti, socialinei atskirčiai mažinti, inovatyvioms kultūrinėms idėjoms realizuoti.  Skatinant vietinius menininkus aktyviau dalyvauti miesto kultūriniame ir meniniame gyvenime, Kultūros skyrius organizuos: 4 Šiaulių miesto kultūros ir meno premijų, 2 Savivaldybės premijų Valstybinio Šiaulių dramos teatro kūrybiniams darbuotojams, 4 Savivaldybės stipendijų jauniesiems menininkams, 1 Savivaldybės premijos už geriausią kultūrinės edukacijos projektą teikimus, inicijuos plenero organizavimą meniniams akcentams sukurti, tarptautinį gatvės meno plenerą „Saulės pagrobimas“, bendradarbiaus su Šiaulių „Aušros“ muziejumi, Šiaulių apskrities Povilo Višinskio viešąja biblioteka, koncertine įstaiga Šiaulių valstybinis kamerinis choras „Polifonija“, Valstybiniu Šiaulių dramos teatru įgyvendinant bendrus kultūros projektus.  Kultūros skyrius 2017 m. koordinuos miesto šventės „Šiaulių dienos 781“, vasaros renginių ciklo „Šiaulių bulvaro vasara“, tęstinio trijų draugaujančių miestų – Šiauliai, Pernu ir Jelgavos – menininkų projekto, tarptautinio grafičių plenero, Žiburio knygyno kultūrinių-pažintinių renginių ciklą „Knygų paslapčių labirintai“, kalėdinių ir naujamečių bei kitų renginių organizavimą, priemones 2018 m. Lietuvos dainų šventei pasirengti.  Kultūros skyrius, esant finansinėms galimybėms, vadovaudamasis „Lėšų skyrimo papildomoms kultūros priemonėms įgyvendinti tvarkos aprašu“, patvirtintu Šiaulių miesto savivaldybės tarybos 2012 m. rugpjūčio 30 d. sprendimu Nr. T-224 (2015 m. lapkričio 26 d. Nr. T-322 redakcija), skatins kūrybines iniciatyvas ir kofinansuos: kultūros projektus, gavusius finansavimą iš respublikinių ar tarptautinių fondų ar programų; papildomas kultūros priemones, kurių nebuvo galima numatyti įstaigos, organizacijos 2017 m. metiniame veiklos plane.  Kultūros skyrius vykdys parengiamuosius darbus Lietuvos nepriklausomybės šimtmečiui paminėti (2018 m.), Lietuvos dainų šventei „Vardan tos...“ pasirengti (2018 m.) *(dainų švenčių tradicija ir simbolika įtraukta į UNESCO Žmonijos žodinio ir nematerialaus paveldo sąrašą),* koordinuos veiksmus Lietuvos kultūros sostinės vardui gauti (paraiškos teikimas 2018 m.).  *02. Ugdyti ir skatinti miesto gyventojų pilietinį aktyvumą bei tautinį sąmoningumą.*  Uždavinio įgyvendinimas bus užtikrintas organizuojant valstybines šventes, minint atmintinas datas, puoselėjant tautines tradicijas. Kultūros skyrius kontroliuos valstybinių švenčių organizavimo ir atmintinų dienų paminėjimo procesą, Laisvės gynėjų dieną, Lietuvos valstybės atkūrimo dieną, Lietuvos nepriklausomybės atkūrimo dieną, Gedulo ir vilties dieną, Valstybės (Lietuvos karaliaus Mindaugo karūnavimo) dieną, Juodojo kaspino dieną, Baltų vienybės dieną, tarptautines Vaikų gynimo (organizuojant šventę „Aš – mažasis šiaulietis“) ir pagyvenusių žmonių dienas, kuruos tradicinių kalendorinių švenčių: Trijų karalių dienos, Žiemos šventės, Užgavėnių, Joninių organizavimą; Kultūros ir Muzikos dienų paminėjimą.  Uždavinys bus įgyvendinamas skatinant Šiaulių miesto jaunimo iniciatyvas ir nevyriausybinių organizacijų veiklą bei plėtrą, vadovaujantis Lietuvos Respublikos Jaunimo politikos pagrindų įstatymu ir Lietuvos Respublikos Nevyriausybinių organizacijų plėtros įstatymu. Šių priemonių tikslinės grupės – jaunimo ir su jaunimu dirbančios organizacijos bei neformalios jaunimo grupės, nevyriausybinės organizacijos, registruotos ir veikiančios Šiaulių mieste. Jaunimo iniciatyvų projektų prioritetai Šiaulių miesto jaunimo reikalų tarybos yra peržiūrimi kasmet. 2016 m. lapkričio 25 d. protokolu Nr. VT-70 nuspręsta siūlyti, kad 2017 m. prioriteto tvarka iš savivaldybės biudžeto būtų finansuojami projektai, gaunantys finansavimą iš kitų šaltinių. Siūlomi 2017 m. prioritetai: išliekamąją kultūrinę ir socialinę vertę turintys projektai, jungtiniai organizacijų projektai, tęstiniai projektai, savanorystę ir pilietiškumą skatinantys projektai,šviečiamojo pobūdžio projektai, skirti pasirengti Lietuvos valstybės atkūrimo 100-mečio įprasminimui. Šiaulių miesto jaunimo reikalų tarybos teikimu 2017 m.projektų finansavimo prioritetai bus tvirtinami Savivaldybės administracijos direktoriaus įsakymu.  Nevyriausybinių organizacijų plėtrai mieste užtikrinti 2016-09-28 Administracijos direktoriaus įsakymu Nr. 1289 „Dėl Šiaulių miesto savivaldybės nevyriausybinių organizacijų steigimui ir perregistravimui lėšų skyrimo (kompensavimo) tvarkos aprašo patvirtinimo“ patvirtintas Šiaulių miesto savivaldybės nevyriausybinių organizacijų steigimui ir perregistravimui lėšų skyrimo (kompensavimo) tvarkos aprašas, kuris nustato lėšų nevyriausybinėms organizacijoms (toliau – NVO) steigti ir perregistruoti skyrimo (kompensavimo) tvarką. 2015 m. Šiaulių miesto nevyriausybinių organizacijų tarybos siūlymu (2015-02-02 protokolas Nr. VT-12) 2015-03-30 Savivaldybės administracijos direktoriaus įsakymu Nr. A-393 „Dėl nevyriausybinių organizacijų projektų finansavimo nuostatų patvirtinimo“ patvirtinti Nevyriausybinių organizacijų projektų finansavimo nuostatai ir prioritetai, kuriais vadovaujantis 2017 m. nevyriausybinės organizacijos teiks projektus, skatinančius visuomeniškumą, bendruomeniškumą bei savanorystę, edukacinius ir bendradarbiavimo tarp NVO ir vietos savivaldos institucijų plėtros projektus.  *04. Užtikrinti kultūros paslaugų sklaidą ir prieinamumą gyventojams.*  Uždaviniui realizuoti numatoma užtikrinti kultūros įstaigų veiklą. Kultūros skyrius vykdys kultūros įstaigų – Šiaulių dailės galerijos, Šiaulių kultūros centro, Šiaulių miesto kultūros centro „Laiptų galerija“, Šiaulių miesto koncertinės įstaigos „Saulė“, Šiaulių miesto savivaldybės viešosios bibliotekos veiklos priežiūrą. Inicijuos naujų kultūros paslaugų teikimą kultūros įstaigose.  Taip pat bus siekiama gauti finansavimą iš Latvijos ir Lietuvos pasienio regionų plėtros bendradarbiavimo programos (LATLIT) projektui „Bibliotekos paslaugų modernizavimas ir sistemų plėtra pasienio regione“, kurio tikslas - per inovatyvias veiklas, panaudojant IT technologijas bei užsienio kalbų mokymosi elementus, siekti efektyviai išnaudoti bibliotekos potencialą užtikrinant visuomenės narių mokymąsi visą gyvenimą, sudaryti sąlygas kalbinės ir tarpkultūrinės kompetencijų ugdymui ir socialinės atskirties mažinimui, atverti naujas užsienio kalbų mokymosi galimybes Šiaulių miesto bendruomenėms, įvairių sričių specialistams bei bibliotekos lankytojams.  Produkto vertinimo kriterijai:  Finansuotų kultūros projektų skaičius – 40, surengtų švenčių / renginių skaičius – 16, įteiktų kultūros ir meno premijų bei stipendijų skaičius – 11, mieste įvykusių tarptautinių renginių skaičius – 18, biudžetinėse kultūros įstaigose surengtų parodų skaičius – 86, biudžetinėse kultūros įstaigose surengtų koncertų skaičius – 299, biudžetinėse kultūros įstaigose įvykusių renginių skaičius – 2100, biudžetinių kultūros įstaigų lankytojų / dalyvių-žiūrovų skaičius – 342000 / 76500.  Jaunimo iniciatyvų finansuotų projektų skaičius – 10, dalyvių skaičius – 800. Įregistruotų ar perregistruotų nevyriausybinių organizacijų skaičius – 8. Nevyriausybinių organizacijų finansuotų projektų skaičius – 55, dalyvių skaičius – 3000.  Įkurta moderni ir interaktyvi 15 vietų užsienio kalbų mokymosi erdvė ir pritaikyta infrastruktūra; kalbų mokymuisi bus įsigyta patikima ir efektyvi programinė įranga; bus galima mokytis 7-ių užsienio kalbų (latvių, anglų, vokiečių, rusų, prancūzų, ispanų ir italų) po 6 lygius;  Rezultato pasiekimo vertinimo kriterijus:  Išaugęs tarptautinių renginių skaičius nuo 14 iki 18, padidėjęs koncertų skaičius nuo 180 iki 299, padidėjęs renginiuose apsilankiusių žmonių skaičius nuo 305000 iki 342000. Atsiradus didesnei renginių įvairovei, išaugęs renginių lankytojų pasitenkinimo lygmuo renginių kokybe ir atitikimas lūkesčiams, poreikiams, interesams. Išaugęs jaunimo ir su jaunimu dirbančių organizacijų aktyvumas proc., išaugęs NVO aktyvumas 20 proc. | | | | | | |
| **Ilgalaikis prioritetas (pagal ŠSPP)** | Saugus – draugiška gamtai kokybiška gyvenamoji aplinka | | | **Kodas** | | 3 |
| **Šia programa įgyvendinamas savivaldybės strateginis tikslas** | Vystyti ir puoselėti gyvenamąją aplinką, patrauklią gyventi, dirbti, tobulėti | | | **Kodas** | | 3.1. |
| **Programos tikslas** | Modernizuoti kultūros infrastruktūrą | | | **Kodas** | | 02 |
| **Tikslo įgyvendinimo aprašymas.**  Programos tikslas – sukurti modernių, patrauklių, kultūrinei veiklai pritaikytų įstaigų infrastruktūrą ir sudaryti sąlygas kultūros paslaugų plėtrai.  Uždaviniai:   1. *Rekonstruoti / renovuoti biudžetinių kultūros įstaigų pastatus*   Uždaviniu siekiama miesto gyventojams sukurti modernią ir patrauklią kultūrinę aplinką: rekonstruoti kultūros įstaigų pastatus, patalpas, pritaikyti jas kokybiškoms kultūros paslaugoms teikti.  Atsižvelgiant į kultūros objektų būklę, bus siekiama, kad biudžetinių kultūros įstaigų paraiškos būtų įtrauktos į Šiaulių miesto savivaldybės 2014−2020 m. planuojamų įgyvendinti projektų parengtinį sąrašą.  Bus siekiama atnaujinti (modernizuoti) Šiaulių kultūros centro pastatą (Aušros al. 31). Šios įstaigos investicinis projektas įtrauktas į Lietuvos Respublikos kultūros ministerijos vykdomos 2014–2020 metų kultūros objektų aktualizavimo programos objektų sąrašą.  Bus siekiama tęsti Šiaulių miesto koncertinės įstaigos „Saulė“ (Tilžės g. 140) pastato rekonstravimo ir priestato statybos darbus. Šios įstaigos investicinis projektas pateiktas Lietuvos Respublikos kultūros ministerijos vykdomai 2014–2020 metų kultūros objektų aktualizavimo programai, įtrauktas į Valstybės investicijų programą.  Taip pat bus siekiama atlikti Šiaulių kultūros centro Rėkyvos skyriaus pastato (Energetikų g. 7) fasado ir vidaus patalpų remontą, Šiaulių miesto kultūros centro „Laiptų galerija“ senojo pastato (P. Bugailiškio namas, Žemaitės g. 83) tvarkomuosius statybos darbus, atnaujinti (modernizuoti) Šiaulių dailės galerijos pastatą (Vilniaus g. 245).  *03. Įsteigti Šiaulių menų inkubatorių*. Projekto įgyvendinimo veiksmai sustabdyti*.* Sprendžiami pastato Elnio g. 25 išsaugojimo (konservavimo) / perdavimo (ar pardavimo) ir kt. klausimai.Šiaulių miesto savivaldybės tarybos 2015 m. liepos 16 d. sprendimu Nr. T-212 „Dėl projekto „Šiaulių menų inkubatoriaus įkūrimas“ nutraukimo“ projekto įgyvendinimas nutrauktas.  *04. Atnaujinti nekilnojamojo kultūros paveldo objektus.*  Uždaviniui realizuoti numatoma toliau įgyvendinti projektą „Kultūros paveldo išsaugojimas ir atgaivinimas sutvarkant dailininko Gerardo Bagdonavičiaus namą (Aušros al. 84)“.  Dailininkas G. Bagdonavičius (1901−1986)– grafikas, pedagogas, kraštotyrininkas, scenografas, vienas iš ekslibrisų pradininkų bei pirmųjų dizainerių Lietuvoje. Visą save atidavęs Šiaulių miestui, įvairiapusis kūrėjas išugdė ne vieną menininkų bei meno mylėtojų kartą. Namą apie 1930 m. dailininkas pasistatė pagal savo eskizus padedant architektui Karoliui Reisonui.  Bus siekiama atlikti tęstinius remonto, restauravimo ir kapitalinio remonto, keičiant paskirtį į administracinę, darbus vykdant 2016 – 04 – 20 Statybos rangos sutartį Nr. R-03/1. Ši sutartis galioja iki 2021–12–31. Sutarties vykdymo metu dėl nenumatytų aplinkybių (t. y. nesklandaus finansavimo; netinkamų darbams klimato sąlygų; projekto įgyvendinimo metu nustatytų reikalingų papildomų darbų/tyrimų; rangos darbų sutarties vykdymo metu įvykusių teisės aktų pasikeitimų, įtakojančių darbų vykdymą ir pan.), terminas gali būti pratęstas 2 (du) kartus 2 (dviem) metams Šalių rašytiniu susitarimu, kuris taps neatskiriama Sutarties dalimi. Bendra Sutarties trukmė ne ilgesnė kaip iki 2023–12–31.  Produkto vertinimo kriterijai: 2017 m. atlikta 17 proc. tęstinių nekilnojamojo kultūros paveldo – G. Bagdonavičiaus namo – remonto, restauravimo ir kapitalinio remonto, keičiant paskirtį į administracinę, darbų, esant finansinėms galimybėms, atlikti Šiaulių miesto kultūros centro „Laiptų galerija“ senojo pastato (P. Bugailiškio namas, Žemaitės g. 83) tvarkomieji statybos darbai, atliktas Šiaulių miesto kultūros centro Rėkyvos skyriaus pastato fasado ir vidaus patalpų remontas; atnaujintas (modernizuotas) Šiaulių dailės galerijos pastatas.  Rezultato pasiekimo vertinimo kriterijus: sukurta šiuolaikiška kultūros įstaigų infrastruktūra. | | | | | | |
| **Numatomas programos įgyvendinimo rezultatas:**  Sudarytos sąlygos Šiaulių miesto biudžetinių kultūros įstaigoms funkcionuoti ir teikti miesto gyventojams tik kokybiškas kultūros paslaugas; išaugęs visuomenės narių susidomėjimas menine kūrybine veikla, mieste vykstančiais kultūriniais renginiais, teikiamomis kultūros paslaugomis, sukurta moderni kultūros įstaigų infrastruktūra. | | | | | | |
| **Galimi programos vykdymo ir finansavimo šaltiniai:**   1. Šiaulių miesto savivaldybės biudžeto lėšos (tarp jų ir biudžetinių kultūros įstaigų specialiųjų programų lėšos) (SP); 2. Europos Sąjungos struktūrinių fondų lėšos (ES); 3. Lietuvos Respublikos valstybės biudžeto lėšos (VB); 4. Valstybės investicijų programos lėšos (VIP), ministerijų programų lėšos; 5. Kitos lėšos (KT). | | | | | | |
| **2015 – 2024 metų Šiaulių miesto strateginio plėtros plano dalys, susijusios su vykdoma programa:**  1.1.2. Plėtoti įvairaus spektro kultūros paslaugas, išnaudojant regiono ir metro polinio miesto potencialą;  1.1.3. Ugdyti visuomenės sąmoningumą, pilietiškumą, skatinant verslo, švietimo, NVO, kultūros ir mokslo bendradarbiavimą;  3.1.6. Didinti kultūros įstaigų pastatų energetinį efektyvumą. | | | | | | |
| **Susiję įstatymai ir kiti norminiai teisės aktai:**  1.Lietuvos Respublikos vietos savivaldos įstatymas;   1. Lietuvos Respublikos biudžeto sandaros įstatymo pakeitimo įstatymas; 2. Lietuvos Respublikos etninės kultūros valstybinės globos pagrindų įstatymas; 3. Lietuvos Respublikos muziejų įstatymas; 4. Lietuvos Respublikos bibliotekų įstatymas; 5. Lietuvos Respublikos teatrų ir koncertinių įstaigų įstatymas; 6. Lietuvos Respublikos autorių teisių ir gretutinių teisių įstatymas; 7. Lietuvos Respublikos viešųjų pirkimų įstatymo pakeitimo įstatymas; 8. Lietuvos Respublikos biudžetinių įstaigų įstatymas;   9. Lietuvos Respublikos kultūros centrų įstatymas;  10. Lietuvos Respublikos dainų švenčių įstatymas;  11. Lietuvos Respublikos Jaunimo politikos pagrindų įstatymas ;  12. Lietuvos Respublikos Nevyriausybinių organizacijų plėtros įstatymas. | | | | | | |