**ŠIAULIŲ MIESTO SAVIVALDYBĖS 2017-2019 METŲ VEIKLOS PLANO 2017 METŲ MIESTO EKONOMINĖS PLĖTROS PROGRAMOS (NR. 05) APRAŠYMAS**

|  |  |  |  |  |  |  |  |
| --- | --- | --- | --- | --- | --- | --- | --- |
| **Biudžetiniai metai** | | 2017 m. | | | | | |
| **Asignavimų valdytojas** | | Savivaldybės administracijos direktorius | **Kodas** | | 188771865 | | |
| VšĮ Šiaulių verslo inkubatoriaus direktorius | **Kodas** | | 145470016 | | |
| VšĮ Turizmo informacijos centro direktorius | **Kodas** | | 145398346 | | |
| **Programa** | | Miesto ekonominės plėtros programa | **Kodas** | | 05 | | |
| **Programos parengimo (tęsimo) argumentai** | | Programa tęstinė ir įgyvendinama siekiant suformuoti ir išlaikyti palankią aplinką investicijų atėjimui Šiaulių mieste:   * sukurti aplinką, palankią smulkaus ir vidutinio verslo plėtrai; * skatinti verslumą ir didinti darbo jėgos konkurencingumą; * įgyvendinti verslo subjektų mokymo programas; * didinti gyventojų užimtumą; * atlikti turizmo tyrimus ir analizę, įgyvendinti turizmo rinkodaros priemones, skatinti turizmo išteklių ir paslaugų plėtrą; * pritraukti į miestą šalies ir užsienio investicijas skleidžiant informaciją apie verslo sąlygas ir galimybes Šiaulių mieste. | | | | | |
| **Ilgalaikis prioritetas (pagal ŠSPP)** | | Veržlus – konkurencinga verslo aplinka | **Kodas** | | 2 | | |
| **Šia programa įgyvendinamas savivaldybės strateginis tikslas** | | Efektyviai panaudojant žmogiškuosius ir finansinius resursus formuoti palankią aplinką investicijų pritraukimui | **Kodas** | | 02 | | |
| **Programos tikslas** | | Optimizuoti verslo koordinavimo sistemą | **Kodas** | | 01 | | |
| **Tikslo įgyvendinimo aprašymas.**  Smulkusis verslas - tai lanksčiai prisitaikantis prie įvairių pokyčių, kuriantis naujas darbo vietas bei racionaliai naudojantis išteklius, sektorius, kuris turi lemiamą įtaką ekonomikos pokyčiams. Smulkaus verslo įmonių plėtra yra vienas iš prioritetinių Europos Sąjungos ir Lietuvos politinių tikslų. Įgyvendinant iškeltą tikslą yra vykdomi šie uždaviniai:  *01* *Sudaryti palankias sąlygas pradėti ir vystyti verslą naujai įsisteigusiems subjektams.*  Viena iš priemonių įgyvendinant uždavinį yra *„Skatinti smulkiojo verslo subjektus“*. Įgyvendindama šią priemonę Savivaldybė teikia paramą smulkiojo verslo subjektams, skiriant didelį dėmesį naujai besikuriančioms įmonėms ir jaunimui, ketinančiam pradėti savo verslą. Prioritetas yra smulkios įmonės, turinčios iki 50 darbuotojų bei jaunimas nuo 18 iki 29 m. amžiaus. Numatoma peržiūrėti smulkiojo verslo rėmimo nuostatus siekiant praplėsti remtinų veiklų skaičių bei įtraukti naujų verslo skatinimo priemonių. Įgyvendinant priemonę *„Įgyvendinti verslo subjektų mokymo programą“* bus užtikrintas informacijos teikimas verslą pradedantiems subjektams, numatomos temos - įmonės steigimas, mokesčių sistema, informacijos paieška, finansavimo šaltinių paieška, darbo teisė, vykdomos konsultacijos temomis – įmonės steigimas, verslo pradžia, buhalterinė apskaita, mokesčių sistema, informacijos paieška, finansavimo šaltinių paieška, darbo teisė, vykdomi mokymai parenkant temas pagal poreikį, tai verslo pradžia, mokesčių sistemos ypatumai, verslo plano rengimas, darbo teisė, parama verslui ir pan., verslo sklaidos renginiai (renginiai apie sėkmingas verslo istorijas, naujienas teisinėje, ekonominėje bei informacinėje verslo aplinkoje)..  Produkto vertinimo kriterijai:  Įgyvendintos 5 verslo skatinimo priemonės, iš kurių bent viena taikoma jaunimui.  Surengti mokymai – 2, verslo sklaidos renginiai – 5, konsultacijų ir informacijos teikimas – 500 val.  *02 Skatinti verslumą ir didinti darbo jėgos konkurencingumą.*  Verslumas yra gebėjimas panaudoti turimus išteklius ekonominės veiklos vystymui, darbo vietų kūrimui. Tai ne tik įgimtos žmogaus savybės, bet ir įgytos žinios, patirtis. Naujų įmonių steigimas yra kaip verslumo skatinimo rezultatas, todėl verslumui skatinti nuo pat jauno amžiaus rengiama speciali jaunimo verslumo skatinimo programa, į kurią įeina veiklos, mokančios vaikus ir jaunuolius teisingai paskirstyti išteklius, drąsinančios imtis nuosavo verslo, padedančios po žingsnelį ištyrinėti versle vykstančius procesus.  Kita priemonė, padėsianti skatinti verslumą ir didinti darbo jėgos konkurencingumą – projektas „Kompleksiškas jaunimo įgūdžių ir kompetencijų gerinimas verslumui skatinti ir konkurencingumui darbo rinkoje didinti pasienio regione“. Projekto tikslas – gerinti jaunimo įgūdžius ir kompetencijas, padėsiančias spręsti jaunimo užimtumo problemas, mokant juos kurti savo verslą.  Produkto vertinimo kriterijai:  Konsultuotų asmenų sk. 30, Įsteigtų įmonių sk. 11, Verslumo mokymo ir verslo informacinės sklaidos renginių sk. 6, parengta Šiaulių miesto ilgalaikė jaunimo verslumo skatinimo strategija.  Rezultato pasiekimo vertinimo kriterijus - Veikiančių SVV subjektų skaičius, tenkantis tūkstančiui gyventojų, vnt. - 27.  Gyventojų, vykdančių individualią veiklą sk., vnt. - 7700 | | | | | | | |
| **Programos tikslas** | | Plėtoti pažintinį – kultūrinį ir kurti aktyvaus laisvalaikio turizmą | **Kodas** | | | 02 | |
| **Tikslo įgyvendinimo aprašymas.**  Turizmo sektoriaus plėtra yra tiesiogiai susijusi su miesto ekonomine plėtra. Šiaulių miesto turizmo informacijos centro misija yra generuoti Šiaulių miesto atvykstamąjį turizmą ir tokiu būdu stimuliuoti ekonomiką, skatinti žmonių užimtumą bei privačių turizmo paslaugų teikėjų pajamas.  Teikiamų turizmo paslaugų plėtros skatinimas, miesto žinomumo vietos ir užsienio turizmo rinkose didinimas garantuos atvykstamojo turizmo srautų augimą, miesto sėkmingą prisistatymą ir įvaizdį vietiniu bei tarptautiniu mastu.  Uždaviniai:  *01. Didinti miesto žinomumą vietos ir užsienio turizmo rinkose.*  Uždaviniui įgyvendinti buvo parengta turizmo skatinimo strategija, kurios priemonės skirtos pristatyti ir skleisti informaciją apie Šiaulių miesto ir regiono turizmo galimybes, taikant naująsias technologijas, interneto prieigas, organizuojant renginius bei parodas.  *02. Stiprinti miesto įvaizdį ir tapatybę plėtojant pažintinį – kultūrinį turizmą.*  Įgyvendinti uždavinį padės įgyvendinami projektai: „Savivaldybes jungiančios turizmo informacinės infrastruktūros plėtra Šiaulių regione“ ir „Kultūrinio, istorinio ir gamtinio paveldo integracija per turizmo plėtrą Šiaulių ir Jelgavos miestuose“, kurių rezultatas – įrengta informacinė infrastruktūra bei aktyviai vandens turizmo veiklai pritaikyta Rėkyvos ežero pakrantės infrastruktūra.  Produkto vertinimo kriterijai:  Įgyvendintos bent 2 turizmo skatinimo strategijos veiklos, inicijuoti ir koordinuoti 2 projektai naudojant naująsias technologijas, interneto prieigas; pristatytos turizmo galimybės ir renginiai 5 tarptautinėse parodose; organizuota arba sudalyvauta 8 renginiuose ar iniciatyvose; įrengta 118 informacinės infrastruktūros priemonių; Sukurtas 1 turistinis maršrutas, įrengta turizmo infrastruktūra, teikiamos 4 rūšių turizmo paslaugos.  Rezultato pasiekimo vertinimo kriterijai:  – apsilankiusių interneto svetainėje skaičiaus padidėjimas lyginant su 2016 m., daugiau kaip 100 proc., turistų skaičiaus padidėjimas Šiaulių mieste, lyginant su 2016 m. – ne mažiau kaip 50 proc. | | | | | | | |
| **Programos tikslas** | Skatinti miesto ekonominę plėtrą pritraukiant Europos Sąjungos fondų ir valstybės lėšas. | | | **Kodas** | | | 03 |
| **Tikslo įgyvendinimo aprašymas.**  Kad būtų užtikrintas reikalingų finansinių srautų nukreipimas planingai miesto plėtrai, esant ribotoms savivaldybės biudžeto lėšoms, būtina išnaudoti kitus finansavimo šaltinius, pasinaudoti valstybės teikiamomis galimybėmis, Europos Sąjungos struktūrinių fondų ir programų lėšomis. Pasiekti numatytą tikslą, numatoma įgyvendinus šiuos uždavinius:  *01 Užtikrinti projektų dokumentacijos rengimą.*  Uždavinio realizavimas apima projektų dokumentų rengimą. Dažniausiai tai investicijų projektų, galimybių studijų, kurie yra reikalingi finansinei paramai gauti, rengimas. Turint reikalingus projektų dokumentus, didėja galimybė sėkmingai pritraukti valstybės bei Europos Sąjungos finansinius išteklius.  Uždavinio įgyvendinimas apima ir paraiškų, kurios bus teikiamos finansuojančioms institucijoms rengimą. Investicijų projektai taip pat reikalingi siekiant gauti Europos Sąjungos struktūrinių fondų finansinę paramą.  *02 Įgyvendinti investicijų projektus.* 2017-2019 metais planuojama įgyvendinti investicijų projektus, kurie finansuojami tokių finansavimo šaltinių lėšomis: Valstybės investicijų programos lėšomis, Europos Sąjungos fondų lėšomis, savivaldybės biudžeto lėšomis. Planuojama parengti techninę dokumentaciją Šiaulių viešajam logistikos centrui steigti, skatinti Šiaulių oro uosto infrastruktūros bei veiklos plėtrą, atnaujinant specialaus transporto, teikiančio antžemines paslaugas, priemones, orlaivių stovėjimo peroną ir riedėjimo takus, kontroliuojamų zonų vartus, įsigyjant reikalingus įrenginius ir priemones. Taip pat, įvykus žemės nuomos aukcionams, Savivaldybė yra pasirengusi derėtis su aukciono laimėtojais dėl SĮ Šiaulių oro uosto investicijų sąlygų gerinimo.  *03 Skatinti investicijų pritraukimą.*  Siekiant nustatyti investicijų pritraukimo skatinimo galimybes bei kryptingai siekti ekonominės plėtros programos tikslų, bus parengta ekonominės plėtros ir investicijų pritraukimo ilgalaikė strategija. Taip pat, kaip ir anksčiau, bus viešinama investicinė aplinka.  Produkto vertinimo kriterijai:  Parengta ir atnaujinta 20 investicinių projektų; suorganizuotos 2 parodos ar renginiai, leidžiami leidiniai, parengta ekonominės plėtros ir investicijų pritraukimo ilgalaikė strategija.  Rezultato pasiekimo vertinimo kriterijai:  Tiesioginių užsienio investicijų metinis pokytis - 0,1 proc.  Tiesioginės užsienio investicijos, tenkančios vienam gyventojui - 710 Eur. | | | | | | | |
| **Galimi programos vykdymo ir finansavimo šaltiniai:**   1. Savivaldybės biudžeto lėšos (SB); 2. Europos Sąjungos lėšos (ES); 3. Valstybės biudžeto lėšos (VB);   4. Paskolų lėšos (PS);  5. Kitos lėšos (KT). | | | | | | | |
| **Susiję įstatymai ir kiti norminiai teisės aktai:**   * Lietuvos Respublikos vietos savivaldos įstatymas; * Lietuvos Respublikos biudžeto sandaros įstatymas; * 2015–2024 metų Šiaulių miesto strateginis plėtros planas; * Lietuvos Respublikos smulkaus ir vidutinio verslo plėtros įstatymas; * Lietuvos Respublikos pagalbos ūkio subjektams kontrolės įstatymas; * Lietuvos Respublikos konkurencijos įstatymas; * Lietuvos Respublikos investicijų įstatymas; * Lietuvos Respublikos turizmo įstatymas; * Lietuvos Respublikos viešųjų pirkimų įstatymas; * Lietuvos Respublikos užimtumo įstatymas. | | | | | | | |