# ŠIAULIŲ MIESTO SAVIVALDYBĖS 2017-2019 METŲ VEIKLOS PLANO 2017 METŲ SOCIALINĖS PARAMOS ĮGYVENDINIMO PROGRAMOS (NR. 10) APRAŠYMAS

|  |  |  |  |  |
| --- | --- | --- | --- | --- |
| **Biudžetiniai metai** | 2017 m. | | | |
| **Asignavimų valdytojas** | Šiaulių miesto savivaldybės administracija | **Kodas** | 188771865 | |
| Savivaldybės administracijos Socialinių paslaugų skyrius | **Kodas** | 188771865 | |
| Savivaldybės administracijos Socialinių išmokų ir kompensacijų skyrius | **Kodas** | 188771865 | |
| Šiaulių miesto savivaldybės globos namai | **Kodas** | 191847892 | |
| Šiaulių miesto savivaldybės vaikų globos namai | **Kodas** | 191015237 | |
|  | Šiaulių miesto savivaldybės socialinių paslaugų centras | **Kodas** | 145746984 | |
| **Programos pavadinimas** | Socialinės paramos įgyvendinimo programa | **Kodas** | 10 | |
| **Programos parengimo (tęsimo) argumentai** | Programa tęstinė ir parengta siekiant užtikrinti socialiai pažeidžiamų gyventojų grupių socialinę integraciją bei efektyvią socialinę apsaugą. Bendradarbiaujant su partneriais formuojama ir įgyvendinama savivaldybės socialinės plėtros politika. Savivaldybė rengia ir įgyvendina užimtumo rėmimo programas siekdama didinti darbo ieškančių asmenų užimtumą, mažinti nedarbą, švelninti neigiamas jo pasekmes.  Realizuojamos Lietuvos Respublikos vietos savivaldos įstatymu nustatytos *savarankiškosios savivaldybių funkcijos*: socialinių paslaugų planavimas ir teikimas, socialinių paslaugų įstaigų, šeimynų steigimas, išlaikymas ir bendradarbiavimas su nevyriausybinėmis organizacijomis; sąlygų savivaldybės teritorijoje gyvenančių neįgaliųjų socialiniam integravimui į bendruomenę sudarymas**;** savivaldybės socialinio būsto fondo sudarymas ir jo remontas, socialinio būsto nuoma; dalyvavimas sprendžiant gyventojų užimtumo klausimus, viešųjų ir sezoninių darbų organizavimas; socialinės pašalpos ir kompensacijų, piniginės socialinės paramos nepasiturintiems gyventojams teikimas;  *valstybinės (perduotos savivaldybėms) funkcijos*: socialinių išmokų skaičiavimas ir mokėjimas; dalyvavimas rengiant ir įgyvendinant darbo rinkos politikos priemones bei gyventojų užimtumo programas; kompensacijų (šildymo išlaidų, išlaidų šaltam ir karštam vandeniui ir kt.) skaičiavimas ir mokėjimas; dalyvavimas rengiant ir įgyvendinant darbo rinkos politikos priemones ir gyventojų užimtumo programas; socialinės globos teikimo asmenims su sunkia negalia užtikrinimas; neveiksnių asmenų būklės peržiūrėjimo užtikrinamos kitos įstatymų perduotos funkcijos. | | | |
| **Ilgalaikis prioritetas (pagal ŠSPP)** | Atviras - Aktyvi, kūrybinga ir atsakinga bendruomenė | **Kodas** | 1 | |
| **Šia programa įgyvendinamas savivaldybės strateginis tikslas** | Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | **Kodas** | 01 | |
| **Programos tikslas** | Įgyvendinti socialinės apsaugos sistemą, mažinančią socialinę atskirtį ir užtikrinančią pažeidžiamų gyventojų grupių socialinę integraciją | **Kodas** | 01 | |
| **Tikslo įgyvendinimo aprašymas.**  Įgyvendinant šį tikslą siekiama teikti kokybiškas socialines paslaugas miesto gyventojams, kompetentingai, kokybiškai ir tikslingai teikti piniginę socialinę paramą. Tikslas įgyvendinamas perkant socialines paslaugas, reikalingas Šiaulių miesto gyventojams, organizuojant socialinių paslaugų teikimą savivaldybės įsteigtose biudžetinėse įstaigose, iš dalies finansuojant nevyriausybines organizacijas ir taip skatinant bendruomenės narius imtis atsakomybės už socialinių paslaugų bendruomenei teikimą bei sudarant sutartis su socialinę globą teikiančiomis įstaigomis dėl asmeniui teikiamos trumpalaikės ar ilgalaikės socialinės globos išlaidų finansavimo. Kartu su Neįgaliųjų reikalų departamentu prie Socialinės apsaugos ir darbo ministerijos organizuojami aplinkos pritaikymo neįgaliesiems darbai. Vykdomas socialinės reabilitacijos paslaugų neįgaliesiems bendruomenėje projektų finansavimas ir jų vykdymo kontrolė. Taip pat organizuojamas, koordinuojamas ir kontroliuojamas socialinių išmokų skaičiavimas ir mokėjimas. Tikslui įgyvendinti vykdomi šie uždaviniai:  ***01uždavinys. Mažinti pažeidžiamų gyventojų grupių socialinę atskirtį.*** Vykdant šį uždavinį, teikiamos bendrosios ir specialiosios socialinės paslaugos bei mokama vienkartinė piniginė pašalpa. Vienkartinė piniginė pašalpa skiriama siekiant padėti bendrai gyvenantiems asmenims arba vienam gyvenančiam asmeniui, atsidūrusiam sunkioje materialinėje padėtyje, susidariusioje dėl įvykusios nelaimės, asmens sveikatos sutrikimų, kada nepakanka valstybės teikiamos socialinės paramos ir yra išnaudotos visos kitų pajamų gavimo galimybės bei artimųjų ar bendruomenės parama. Vienkartinė pašalpa neužtikrina ilgalaikio ekonominio ir socialinio saugumo, o tik padeda bendrai gyvenantiems asmenims arba vienam gyvenančiam asmeniui išgyventi sunkioje situacijoje.  Teikiant bendrąsias socialines paslaugas organizuojamos asmeninės higienos ir priežiūros paslaugos asmenims (šeimoms), kurie dėl nepakankamo savarankiškumo ar nepakankamų pajamų nepajėgia maitintis savo namuose. Maitinimas organizuojamas, suteikiant nemokamą maitinimą Šiaulių miesto savivaldybės socialinių paslaugų centro labdaros valgykloje. Pagalba asmenims (šeimoms), kurie dėl nepakankamų pajamų ar skurdo negali (neturi galimybės) pasirūpinti savo higiena, skalbimo paslaugų teikimą organizuoja Šiaulių miesto savivaldybės socialinių paslaugų centro Paramos tarnyba.  Savivaldybės administracija yra sudariusi sutartis su 24 socialinę globą teikiančiomis įstaigomis dėl senyvo amžiaus asmenims, asmenims su negalia ir sunkia negalia teikiamos trumpalaikės ar ilgalaikės socialinės globos išlaidų finansavimo. Trumpalaikė socialinė globa teikiama 2 įstaigose (Šiaulių miesto savivaldybės globos namuose, VšĮ Respublikinės Šiaulių ligoninės Psichiatrijos klinikoje), ilgalaikė socialinė globa teikiama 22 socialinės globos įstaigose. Užimtumo didinimo programų rengimo ir jų finansavimo tvarką nustato Lietuvos Respublikos Vyriausybė ar jos įgaliota institucija. Užimtumo rėmimo programos pradedamos rengti nuo 2017 metų. Užimtumui didinti gali būti rengiamos šios programos: 1) nedarbo prevencijos, 2) imigrantų, tautinių mažumų integravimo į darbo rinką 3) socialinės rizikos asmenims (grįžusiems iš laisvės atėmimo vietų, piniginės socialinės paramos gavėjams, priklausomiems nuo narkotinių, psichotropinių ir kitų psichiką veikiančių medžiagų, prekybos žmonėmis aukoms, ir kt). Sprendimą dėl nurodytų užimtumo didinimo programų rengimo ir jų finansavimo, atsižvelgdamos į jų svarbą ir paskirtį, priima Lietuvos Respublikos Vyriausybė, ministerijos ir kitos valstybės institucijos, savivaldybių institucijos ir užimtumo rėmimo politiką įgyvendinančios įstaigos, konsultuodamosi su socialiniais partneriais, organizacijų ir vietos bendruomenių atstovais, atstovaujančiais darbo ieškančių asmenų grupių interesams. ***02 uždavinys. Didinti socialinių paslaugų prieinamumą.*** Siekiantsocialinių paslaugų prieinamumo išplėtotas socialinių paslaugų teikimo tinklas – 3 biudžetinės įstaigos, teikiančios per 17 rūšių socialinių paslaugų.  ***Šiaulių miesto savivaldybės socialinių paslaugų centras*** informuoja ir konsultuoja bendruomenę apie teikiamas paslaugas, analizuoja ir rekomenduoja klientams reikiamą pagalbą, sudaro klientų užimtumo programas, organizuoja klientų socialinių įgūdžių palaikymą ir atkūrimą, fizinę ir psichologinę reabilitaciją bei sociokultūrinę veiklą, organizuoja būsto ir aplinkos neįgaliųjų poreikiams pritaikymo programas, neįgaliųjų aprūpinimą techninės pagalbos priemonėmis bei teikia kitas bendrąsias socialines paslaugas.  Teikia specialaus transporto paslaugas įvairių socialinių grupių asmenims, kurie dėl negalios, ligos ar senatvės turi judėjimo problemų ir dėl to ar dėl nepakankamų pajamų negali naudotis visuomeniniu ar individualiu transportu. Organizuoja bei teikia socialinės priežiūros ir dienos socialinės globos ir slaugos paslaugas asmens (šeimos) namuose, padeda asmenims tvarkytis buityje, kad asmenys išvengtų stacionariosios globos paslaugų ar jas atitolintų. Organizuoja socialiai remtinų ir rizikos grupių asmenų nemokamą maitinimą, aprūpina skurstančius asmenis būtiniausiais daiktais (drabužiais, avalyne ir kt.), teikia asmens higienos ir kitas bendrąsias socialines paslaugas. Vykdo socialinės priežiūros socialinės rizikos šeimoms, kur auga vaikai ir kuriose vyrauja krizė dėl piktnaudžiavimo alkoholiu, narkotinėmis, psichotropinėmis ar toksinėmis medžiagomis arba kurios dėl negalios, skurdo, socialinių įgūdžių stokos negali ar nemoka prižiūrėti vaikų, arba (ir) naudoja prieš juos psichologinę, fizinę ar seksualinę prievartą, arba (ir) gaunamą valstybės paramą panaudoja ne šeimos (vaikų) interesams ir pan. Teikia trumpalaikės socialinės globos bei laikino apnakvindinimo paslaugas gyvenamosios vietos neturintiems ar laikinai negalintiems ja naudotis socialinės rizikos suaugusiems asmenims ir asmenims krizių atvejais ar dėl šeimoje iškilusių problemų, dėl kurių iškyla grėsmė asmens sveikatai ar gyvybei.  ***Šiaulių miesto savivaldybės globos namų* tikslas –** teikti kokybiškas socialinės priežiūros, dienos, trumpalaikės ir ilgalaikės socialinės globos ir slaugos paslaugas senyvo amžiaus asmenims, neįgaliesiems, asmenims, turintiems proto ir psichinę negalią, gerinti šių žmonių gyvenimo kokybę, vykdyti jų socialinę integraciją. Pagal įstaigos veiklą ir turimas licencijas, įstaiga teikia šias paslaugas: institucinė socialinė globa ir slauga (ilgalaikė, trumpalaikė) (teikti informavimo, konsultavimo, tarpininkavimo ir atstovavimo, apgyvendinimo, kasdieninio gyvenimo, darbinių įgūdžių palaikymo, laisvalaikio, asmens higienos ir sveikatos priežiūros paslaugų organizavimo bei kitas paslaugas, reikalingas asmeniui pagal jo savarankiškumo lygį; sudaro galimybę globos namų gyventojams gauti socialinę globą, atitinkančią jų poreikius ir savarankiškumo lygį (kaip nustatyta ISGP), kasdieninį jų gyvenimą ir veiklą organizuoti lanksčiai, taip, kad palaikytų, skatintų ir motyvuotų asmenis būti kuo savarankiškesniais.  Vykdant socialinę globą (dienos) suaugusiems asmenims su proto negalią turintiems žmonėms teikiama kompleksinė, nuolatinės specialistų priežiūros reikalaujanti pagalba dienos metu. Teikiama informavimo, konsultavimo ir tarpininkavimo paslaugos suaugusiems asmenims su proto negalia ir jų šeimų nariams, padedama spręsti jiems iškilusias problemas.  Socialinė globa ir slauga suaugusiems asmenims su negalia ar senyvo amžiaus asmenims namuose padeda šeimos nariams prižiūrintiems savo artimuosius derinti šeimos ir darbo įsipareigojimus, teikiant jų artimiesiems integralią pagalbą namuose, kuriems nėra būtina institucinė globa.  Socialinė priežiūra Savarankiško gyvenimo namuose suteikia klientams gyvenamąjį plotą, aprūpina reikalingu inventoriumi (esant būtinumui), ugdo kliento gebėjimus savarankiškai rūpintis asmeniniu gyvenimu ir dalyvauti visuomenės gyvenime.  ***Šiaulių miesto savivaldybės vaikų globos namuose*** teikiamos socialinės paslaugas likusiems be tėvų globos vaikams, kuriems nustatyta laikinoji ar nuolatinė globa (rūpyba). Vaikai, likę be tėvų globos, ruošiami visaverčiam savarankiškam gyvenimui šeimoje ir visuomenėje. Įstaigoje teikiamos šios paslaugos: informavimo, konsultavimo, tarpininkavimo ir atstovavimo, psichologinė, ugdymo organizavimo, apgyvendinimo, kasdieninio gyvenimo įgūdžių ugdymo ir palaikymo (tvarkant pinigų apskaitą, apsiperkant, atliekant buitinius darbus, bendraujant ir pan.), darbinių įgūdžių ugdymo, transporto, laisvalaikio organizavimo, bendravimo, pagalba rengiantis, maitinantis, prausiantis ir kito pobūdžio pagalba, asmeninės higienos paslaugų organizavimo (skalbimo paslaugų ir pan.), maitinimo, sveikatos priežiūros paslaugos (slauga), kitos paslaugos, reikalingos vaikui pagal jo savarankiškumo lygį. Savivaldybė siekia, kad vaikų, augančių stacionariuose globos namuose, skaičius mažėtų, kad kuo daugiau vaikų augtų šeimose.  Siekiant maksimaliai patenkinti poreikį organizuojamas būsto ir aplinkos neįgaliųjų poreikiams pritaikymas, kuri finansuojamas iš valstybės ir savivaldybės biudžeto lėšų. 2017 metais planuojama asmenims su negalia pritaikyti 14būstų.  ***Įgyvendinti projektą „Integrali pagalba į namus Šiaulių mieste“.*** Projekto metu teikiama integrali pagalba namuose neįgaliesiems ir senyvo amžiaus žmonėms. Integraliosios pagalbos gali kreiptis asmenys, kuriems yra nustatytas specialusis slaugos poreikis. Asmeniui teikiama kompleksinė, nuolatinės specialistų priežiūros reikalaujanti pagalba dienos metu asmens namuose. Projekto tikslas – sukurti ir plėtoti kokybišką integralią pagalbą (socialinės globos ir slaugos) namuose asmenims su negalia, senyvo amžiaus asmenims bei konsultacinę pagalbą šeimos nariams, siekiant padėti suaugusiems šeimos nariams, prižiūrintiems savo artimuosius, derinti šeimos ir darbo įsipareigojimus, įtraukiant bendruomenę bei savanorius. Paslaugą teikia 3 komandos – Šiaulių miesto savivaldybės socialinių paslaugų centras, Šiaulių miesto savivaldybės globos namai ir nevyriausybinė organizacija Šiaulių vyskupijos Caritas. Komandos aptarnauja 108 asmenis.  ***Teikiamos kitos socialinės paslaugos***. Savivaldybė siekdamas tenkinti gyventojų poreikius ir efektyviai naudoti biudžeto lėšas viešuosius pirkimus reglamentuojančių teisės aktų nustatyta tvarka perka socialines paslaugas:  Labdaros ir paramos fondo SOS vaikų kaimų Lietuvoje draugija teikia socialinės priežiūros paslaugas socialinės rizikos šeimoms.  VšĮ Motinos Teresės šeimų namai teikia kompleksines pagalbos paslaugas krizinės motinystės atvejais. Šeimų namai globoja pavienius asmenis bei šeimas, kuriose nors vienas iš tėvų arba abu tėvai yra augę globos namuose, turi negalią, priklauso socialinės rizikos grupei, gauna mažas pajamas.  Atrankos būdu pasirinkta organizacija partnerė, įgyvendinti Europos pagalbos labiausiai skurstantiems asmenims fondo lėšomis finansuojamą projektą, teikti paramą maisto produktais ir (ar) būtinojo vartojimo prekių labiausiai skurstantiems Šiaulių miesto gyventojams.  Lietuvai ratifikavus Jungtinių Tautų Neįgaliųjų teisių konvenciją, nuo 2016 m. sausio 1 dienos įsigaliojo naujos redakcijos Civilinio proceso kodekso ir Civilinio kodekso pakeitimai, kuriuose įteisinama asmens neveiksnumo ribojimo instituto teisinio reguliavimo reforma. Vadovaujantis Civilinio proceso kodekso 465 straipsniu, Lietuvos Respublikos socialinės apsaugos ir darbo ministras 2015 m. gruodžio 10 d. įsakymu Nr. A1-742 patvirtino Asmens gebėjimo pasirūpinti savimi ir priimti kasdienius sprendimus tvarkos aprašą kuriame nustatė socialinio darbuotojo, kaip išvados apie asmenį, kurį prašoma pripažinti neveiksniu tam tikroje srityje, rengėjo procedūros. Savivaldybės administracija, gavusi asmenų, nurodytų Lietuvos Respublikos civilinio kodekso 2.10 straipsnio 4 dalyje, ar teismo rašytinį prašymą ar pareiškimą dėl fizinio asmens pripažinimo neveiksniu tam tikroje srityje ar ribotai veiksniu tam tikroje srityje, paveda socialiniam darbuotojui įvertinti asmens gebėjimą pasirūpinti savimi ir priimti kasdienius sprendimus savarankiškai ar naudojantis pagalba konkrečioje srityje (-yse) ir parengti išvadą. Už išvados parengimą socialiniam darbuotojui mokama pagal Savivaldybės tarybos patvirtintą kainą.  ***Įgyvendinti projektą „Kompleksinės paslaugos šeimai Šiaulių miesto savivaldybei“.*** Įgyvendinus projektą šeimos turės galimybę kreiptis į bendruomeninius šeimų namus, kuriuose bus nustatomi šeimų/asmenų individualūs poreikiai ir šie namai galės suteikti visą komplektą įvairiausių paslaugų. Kompleksiškai teikiant paslaugas šeima ar asmuo bus įgalinamas spręsti krizines situacijas, susijusias su fizinių, saugumo, socialinių, vaikų ugdymo, tarpusavio santykių, orumo, saviraiškos poreikių patenkinimu. Šeimos gaus kompleksinių paslaugų paketą, į kurį įeis, pozityvios tėvystės mokymas, psichosocialinė, krizių įveikimo pagalba, šeima galės gauti socialinių įgūdžių ugdymo ir palaikymo paslaugas, vaikų priežiūros ir kitas paslaugas. Taip pat numatoma plėtoti galimybes gauti kokybiškas vaikų priežiūros paslaugas gerinant šeimos ir darbo įsipareigojimų derinimą, vykdyti švietėjišką veiklą informuojant apie kompleksines paslaugas. Bendruomeniniai šeimų namai bus orientuoti į visas šeimas. Savivaldybės administracija šį projektą įgyvendins kartu su atrinktais projekto partneriais.  ***03 uždavinys. Plėsti ir modernizuoti esamų socialinių paslaugų įstaigų infrastruktūrą.*** Vykdant šį uždavinį modernizuojama socialinių paslaugų įstaigų infrastruktūra. Atlikus Šiaulių miesto savivaldybės socialinių paslaugų centro Laikino apgyvendinimo tarnybos (Pakruojo g. 41) pastato, I aukšto dalies patalpų remonto darbus, bus galimybė teikti laikino apnakvindinimo paslaugas 40 asmenų.  Šiaulių miesto savivaldybės globos namų Dienos socialinės globos centro „Goda“ pastato (Žalgirio g. 3) atnaujinimas ir priestato statyba skirta Alzhaimerio liga sergančių asmenų paslaugų plėtrai, kur bus teikiamos dienos socialinės globos bei atokvėpio paslaugos.  ***04 uždavinys. Bendradarbiauti su nevyriausybinėmis organizacijomis, teikiančiomis socialinės reabilitacijos paslaugas neįgaliesiems bendruomenėje.*** Savivaldybė iš dalies remia nevyriausybinių organizacijų parengtus socialinės reabilitacijos paslaugų neįgaliesiems bendruomenėje projektus. Projektų finansavimo tikslas – gerinti neįgaliųjų socialinę integraciją į visuomenę, atrinkti projektus, atitinkančius realius neįgaliųjų poreikius bei skatinti neįgaliųjų socialinės integracijos srityje veikiančias organizacijas teikti neįgaliesiems reikalingas paslaugas.  ***05 uždavinys. Užtikrinti valstybės garantuotos piniginės socialinės paramos teikimą.*** Vienas pagrindinių piniginės socialinės paramos tikslų – padėti tenkinti būtiniausius poreikius tiems žmonėms, kurių gaunamos pajamos yra nepakankamos, o gebėjimas pasirūpinti savimi dėl objektyvių, nuo jų nepriklausančių priežasčių, yra ribotas. Vykdant šį uždavinį, piniginė socialinė parama teikiama nepasiturintiems gyventojams, kai suaugę asmenys yra išnaudoję visas kitų pajamų gavimo galimybes, rūšis, jų dydžius ir teikimo sąlygas. Vadovaujantis Lietuvos Respublikos piniginės socialinės paramos nepasiturintiems gyventojams įstatymu yra teikiama socialinė pašalpa ir (ar) būsto išlaidų, geriamojo vandens išlaidų ir karšto vandens išlaidų kompensacijos. Nepasiturintiems gyventojams, turintiems teisę į būsto šildymo išlaidų kompensaciją, apmokamas kreditas, paimtas daugiabučiam namui atnaujinti (modernizuoti), ir palūkanos.  ***06 uždavinys. Užtikrinti išmokų vaikams teikimą.*** Vykdant šį uždavinį, mokamos socialinės išmokos: išmoka vaikui, vienkartinė išmoka nėščiai moteriai, vienkartinė išmoka vaikui, globos (rūpybos) išmoka, vienkartinė išmoka įsikurti, globos (rūpybos) išmoka tiksliniam priedui.  ***07 uždavinys. Užtikrinti valstybinių šalpos išmokų teikimą.*** Vykdant šį uždavinį, vadovaujantis Lietuvos Respublikos valstybinių šalpos išmokų įstatymo nuostatomis, skiriamos šalpos išmokos.  ***08 uždavinys. Užtikrinti kitų išmokų ir kompensacijų teikimą teisės aktuose numatytiems asmenims.*** Transporto išlaidų ir specialiųjų lengvųjų automobilių įsigijimo išlaidos mokamos neįgaliesiems, turintiems sutrikusią judėjimo funkciją, šeimoms, auginančioms neįgalų vaiką (įvaikį) iki 18 metų, kuriam nustatytas specialusis nuolatinės slaugos poreikis ar pripažinta visiška negalia.  Vykdant šį uždavinį bus mokamos kitos išmokos ir kompensacijos (vienkartinė pašalpa ginkluoto pasipriešinimo (rezistencijos) dalyviams – kariams savanoriams; kompensacija sovietinėje armijoje sužalotiems asmenims ir žuvusiųjų šeimoms; kompensacija nepriklausomybės gynėjams, nukentėjusiems nuo 1991 m. sausio 11–13 d. ir po to vykdytos SSRS agresijos bei jų šeimoms ir kitos išmokos).  Šeimynos veiklos tikslai – užtikrinti šeimynos globojamų (rūpinamų) vaikų teisių ir įstatymų ginamų interesų įgyvendinimą ir apsaugą, suteikiant šiems vaikams tokias gyvenimo sąlygas, kokių reikia jų fizinei, protinei, dvasinei, dorovinei bei socialinei raidai, ir tokią šeimos aplinką, kokios reikia jų gerovei, kad tinkamai pasirengtų savarankiškai gyventi šeimoje ir visuomenėje. Šiaulių miesto savivaldybėje registruotos 4 šeimynos (Vlado Gumuliausko, Dalios Gumuliauskienės, Remvydo Ramono, Margaritos Ramonienės), kuriuose gyvena 24 globotiniai.  ***09 uždavinys. Teikti socialinę paramą mokiniams.*** Vykdant šį uždavinį mokiniams skiriamas nemokamas maitinimas (pietūs, maitinimas mokyklose organizuojamose dieninėse vasaros poilsio stovyklose) bei parama mokinio reikmenims įsigyti.  ***10 uždavinys. Užtikrinti lengvatinio keleivių vežimo reguliaraus susisiekimo maršrutais išlaidų kompensavimą.*** Vykdant šį uždavinį vadovaujantis Lietuvos Respublikos transporto lengvatų įstatymu, nustatomi asmenys, kurie turi teisę važiuoti nemokamai ir kuriems asmenims taikomos nuolaidos įsigyjant važiavimo bilietą. Vežėjų išlaidos (negautos pajamos), susijusios su lengvatų taikymu, kompensuojamos (atlyginamos) pagal su jais sudarytas sutartis iš valstybės biudžeto.  ***11 uždavinys. Užtikrinti asmens higienos (dušo) paslaugų teikimo neįgaliesiems, pensininkams bei moksleiviams išlaidų kompensavimą.*** Vykdant šį uždavinį užtikrinama kompensuojamoji paslauga –maudymasis duše. Ši paslauga kompensuojama šioms asmenų grupėms: ikimokyklinio amžiaus vaikams ir mokykloje besimokantiems vaikams,; neįgaliesiems, kurių nedarbingumo lygis ne mažesnis kaip 60 procentų, pensininkams. Dušo paslauga teikiama asmenims, kurie deklaruoja gyvenamąją vietą Šiaulių mieste. | | | | |
| **Programos tikslas** | Kurti saugią aplinką socialinės rizikos grupės vaikams, neatitraukiant jų nuo šeimos; siekti apsaugoti juos nuo smurto, valkatavimo, elgetavimo, nusikaltimų, organizuojant jų užimtumą. | **Kodas** | | 02 |
| **Tikslo įgyvendinimo aprašymas.**  Vaikų užimtumas svarbi veiklos sritis. Didėjant vaikų iš rizikos šeimų skaičiui svarbu užtikrinti jiems saugią aplinką, apsaugoti nuo smurto, valkatavimo, elgetavimo. Tikslui įgyvendinti vykdomi du uždaviniai.  ***01 uždavinys. Organizuoti ir finansuoti vasaros poilsį socialinės rizikos grupės vaikams.*** Kiekvienas vaikas turi teisę į poilsį, laisvalaikį, bet ne kiekviena šeima turi materialinių galimybių, psichologinių, pedagoginių žinių užtikrinti turiningą vaiko laisvalaikį, vasaros poilsį. Vasaros atostogų metu, jiems bus organizuojamas užimtumas ir kita veikla.  ***02 uždavinys. Plėtoti vaikų užimtumą.*** Šiauliuose veikia 5 vaikų dienos centrai, kuriuose užimta per 130 vaikų. Vykdant šį uždavinį, vaikai gali lankyti vaikų dienos centrus, kur jiems dienos metu, po pamokų, bus suteikiama kokybiška pedagoginė, socialinė, psichologinė pagalba, bus užtikrinamas vaikų užimtumas. | | | | |
| **Programos tikslas** | Didinti socialiai pažeidžiamų gyventojų gerovę ir socialinę aprėptį aprūpinant juos būstu | **Kodas** | | 03 |
| **Tikslo įgyvendinimo aprašymas.** Įgyvendinant šį tikslą realizuojama Lietuvos Respublikos vietos savivaldos įstatymu nustatyta savivaldybių savarankiškoji funkcija – savivaldybės socialinio būsto fondo sudarymas, socialinio būsto nuoma. Šiaulių miesto savivaldybėje sudarytuose asmenų ir šeimų, turinčių teisę į savivaldybės socialinį būstą, sąrašuose įrašytos 450 šeimos ir asmenys.  ***01 uždavinys. Tinkamai eksploatuoti, remontuoti ir naudoti Savivaldybei nuosavybės teise priklausančius būstus.*** Savivaldybei nuosavybės teise priklausančio būsto naudojimas turi būti vykdomas planingai: organizuojamas tinkamas būstų eksploatavimas ir priežiūra, registruojamos ir išregistruojamos sutartys su nuomininkais, atliekami kadastriniai matavimai, teisinė registracija. Įgyvendinant šį uždavinį bus apmokamos Savivaldybei priklausančio būsto eksploatavimo, administravimo, turto kaupimo išlaidos. Šios biudžeto lėšos taip pat naudojamos laisvų butų komunaliniams mokesčiams, einamiesiems remontams apmokėti, taip pat, apmokėti pastatus administruojantiems administratoriams ir daugiabučių namų bendrijoms bei jungtinės veiklos sutarties dalyviams. Apmokamos Registrų centro paslaugos. Šiaulių miesto savivaldybei nuosavybės teise priklauso gyvenamasis namas Radviliškio g. 124, numatoma pirkti projektavimo paslaugą – naujų kadastro vienetų formavimui, būtų formuojami atskiri turto vienetai – gyvenamosios patalpos. Kai kuriuose būstuose reikia įrengti šildymo sistemą, reikia apmokėti už parengtą projektą.  Vykdant šį uždavinį, taip pat bus užtikrinamas skolų išieškojimas ir skolininkų iškeldinimas iš savivaldybei nuosavybės teise priklausančių patalpų. Nemokūs nuomininkai dėl skolos priteisimo yra duodami į teismą ir pagal teismo sprendimo nutartį bei vykdomąjį raštą skola išieškoma. Apmokamos išlaidos antstoliams už skolų išieškojimą iš nuomininkų bei iškeldinimą iš Savivaldybei nuosavybės teise priklausančių patalpų.  ***02 uždavinys. Didinti būsto prieinamumą pažeidžiamoms gyventojų grupėms.*** Paramos būstui įsigyti ar išsinuomoti įstatymas nustato, kad savivaldybės turi didinti savivaldybės socialinio būsto fondą, įsigydamos būstų. Savivaldybė, įgyvendindama šio įstatymo nuostatas įgyvendins projektą „Socialinio būsto fondo plėtra Šiaulių miesto savivaldybėje“, kurį įgyvendinus nupirkti būstai sumažins socialinio būsto poreikį Šiaulių mieste.  ***03 uždavinys. Teikti paramą būstui išsinuomoti.*** Paramos būstui įsigyti ar išsinuomoti įstatyme nustatyta, kad viena iš formų būstui išsinuomoti yra būsto nuomos ar išperkamosios būsto nuomos mokesčių dalies kompensacija. Šiam uždaviniui įgyvendinti yra skiriamos valstybės lėšos. | | | | |
| ***Rezultato pasiekimo vertinimo kriterijus:***  Socialinių paslaugų poreikio patenkinimas, palyginti su pateiktų prašymų socialinėms paslaugoms gauti skaičiumi, proc. | | | | |
| **Galimi programos vykdymo ir finansavimo šaltiniai:**  1. Šiaulių miesto savivaldybės biudžetas (SB);  2. Valstybės biudžeto lėšos (VB);  3.  Europos Sąjungos struktūrinių fondų lėšos ( ES);  4.  klientų mokestis už teikiamas socialines paslaugas (SP);  5.  kitų šaltinių lėšos (KT). | | | | |
| **2015–2024 metų Šiaulių miesto strateginio plėtros plano dalys, susijusios su vykdoma programa:**  1.3.1. Kurti šeimai palankią aplinką, galimybes derinti pareigas šeimai/ asmeniui ir darbui;  1.3.2. Užtikrinti vaikų raidos sutrikimų ankstyvosios reabilitacijos ir abilitacijos prieinamumą;  3.1.3. Atnaujinti socialinių paslaugų įstaigų pastatus ir plėsti socialinio būsto fondą. | | | | |
| **Susiję įstatymai ir kiti norminiai teisės aktai:**  1. Lietuvos Respublikos valstybės ir savivaldybių turto valdymo, naudojimo ir disponavimo juo įstatymas;  2. Lietuvos Respublikos paramos būstui įsigyti ar išsinuomoti įstatymas;  3. Lietuvos Respublikos viešųjų pirkimų įstatymas;  4. Lietuvos Respublikos transporto lengvatų įstatymas;  5. Lietuvos Respublikos valstybės paramos žuvusių pasipriešinimo 1940–1990 metų okupacijoms dalyvių šeimoms įstatymas;  6. Lietuvos Respublikos valstybės paramos ginkluoto pasipriešinimo (rezistencijos) dalyviams įstatymas;  7. Lietuvos Respublikos įstatymas dėl socialinės paramos asmenims, sužalotiems atliekant būtinąją karinę tarnybą sovietinėje armijoje, ir šioje armijoje žuvusiųjų šeimoms (1945-07-22–1991-12-31);  8. Lietuvos Respublikos kompensacijų nepriklausomybės gynėjams nukentėjusiems nuo 1991 m. sausio 11–13 d. ir po to vykdytos SSRS agresijos, bei jų šeimoms įstatymas;  9. Lietuvos Respublikos paramos mirties atveju įstatymas;  10. Lietuvos Respublikos valstybės paramos būstui įsigyti ar išnuomoti bei daugiabučiams namams atnaujinti (modernizuoti) įstatymas;  11. Lietuvos Respublikos piniginės socialinės paramos nepasiturintiems gyventojams įstatymas;  12. Lietuvos Respublikos išmokų vaikams įstatymas;  13. Lietuvos Respublikos valstybinių šalpos išmokų įstatymas;  14. Lietuvos Respublikos socialinės paramos mokiniams įstatymas;  15. Lietuvos Respublikos socialinių paslaugų įstatymas;  16. Valstybės ir savivaldybių gyvenamųjų patalpų nuomos mokesčio apskaičiavimo tvarkos aprašas, patvirtintas Lietuvos Respublikos Vyriausybės 2001 m. balandžio 25 d. nutarimu Nr. 472;  17. Savivaldybių socialinio būsto fondo plėtros 2015-2020 metais veiksmų planas, patvirtintas Lietuvos Respublikos socialinės apsaugos ir darbo ministro 2015 m. balandžio 9 d. įsakymu Nr. A-1-192;  18. Medicininio ir socialinio neįgaliųjų aptarnavimo bei materialinės padėties garantijos, patvirtintos Lietuvos Respublikos Vyriausybės 1992 m. kovo 26 d. nutarimu Nr. 193;  19. Kredito, paimto daugiabučiam namui atnaujinti (modernizuoti), palūkanų apmokėjimo už asmenis, turinčius teisę į būsto šildymo išlaidų kompensaciją, tvarkos aprašas, patvirtintas Lietuvos Respublikos aplinkos ministro Lietuvos Respublikos socialinės apsaugos ir darbo ministro 2012 m. vasario 24 d. įsakymu Nr.D1-174/A1-116;  20. Socialinių paslaugų katalogas, patvirtintas Lietuvos Respublikos socialinės apsaugos ir darbo ministro 2006 m. balandžio 5 d. įsakymu Nr. A1-93;  21. Mokėjimo už socialines paslaugas tvarkos aprašas, patvirtintas Lietuvos Respublikos Vyriausybės 2006 m. birželio 14 d. nutarimu Nr. 583;  22. Lietuvos Respublikos šeimynų įstatymas;  23. Mokėjimo už socialines paslaugas tvarkos aprašas, patvirtintas Lietuvos Respublikos Vyriausybės 2006 m. birželio 14 d. nutarimu Nr. 583. | | | | |