**ŠIAULIŲ MIESTO SAVIVALDYBĖS 2017 – 2019 METŲ VEIKLOS PLANO 2017 METŲ ŠVIETIMO PRIEINAMUMO IR KOKYBĖS UŽTIKRINIMO PROGRAMOS NR. 08 APRAŠYMAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Biudžetiniai metai** | | 2017 m. | | | | | | |
| **Asignavimų valdytojas** | | Savivaldybės administracijos direktorius | **Kodas** | | 188771865 | | | |
| Švietimo įstaigų direktoriai | **Kodas** | | 1 priedas (Švietimo įstaigų sąrašas) | | | |
| **Programos pavadinimas** | | Švietimo prieinamumo ir kokybės užtikrinimo  programa | **Kodas** | | 08 | | | |
| **Programos parengimo (tęsimo) argumentai** | | Lietuvos Respublikos vietos savivaldos ir švietimo įstatymų nuostatos reglamentuoja Savivaldybės švietimo veiklos organizavimą ir administravimą. Lietuvos Respublikos švietimo įstatyme nurodoma, kad savivaldybės, įgyvendindamos Valstybinę švietimo strategiją, nustato ilgalaikius švietimo plėtros tikslus ir priemones jiems pasiekti. Vadovaujantis šia nuostata parengta programa užtikrina kryptingą Valstybės bei Savivaldybės švietimo politikos įgyvendinimą.  Lietuvos Respublikos vietos savivaldos įstatymu reglamentuojamos savivaldybės savarankiškosios funkcijos: savivaldybės teritorijoje gyvenančių vaikų iki 16 m. mokymosi pagal privalomojo švietimo programas užtikrinimas, švietimo pagalbos teikimo mokiniui, mokytojui, šeimai, mokyklai, vaiko minimaliosios priežiūros priemonių vykdymo organizavimas ir koordinavimas, bendrojo ugdymo mokyklų mokinių, gyvenančių kaimo gyvenamosiose vietovėse, neatlygintino pavėžėjimo į mokyklas ir į namus organizavimas; ikimokyklinio ugdymo, vaikų ir suaugusiųjų neformaliojo švietimo organizavimas, vaikų ir jaunimo užimtumo organizavimas; maitinimo paslaugų organizavimas teisės aktų nustatyta tvarka švietimo įstaigose, įgyvendinančiose mokymą pagal ikimokyklinio, priešmokyklinio ir bendrojo ugdymo programas. Valstybės perduotos savivaldybėms funkcijos yra priešmokyklinio, bendrojo ugdymo, mokyklų (klasių), vykdančių bendrojo lavinimo programas ir skirtų šalies mokiniams, turintiems išskirtinių gabumų ar specialiųjų poreikių, išlaikymas. | | | | | | |
| **Ilgalaikis prioritetas (pagal ŠSPP)** | | Atviras – aktyvi, kūrybinga ir atsakinga bendruomenė | **Kodas** | | 1 | | | |
| **Šia programa įgyvendinamas savivaldybės strateginis tikslas** | | Užtikrinti visuomenės poreikius tenkinančių švietimo, kultūros, sporto, sveikatos ir socialinių paslaugų kokybę ir įvairovę | **Kodas** | | 01 | | | |
| **Programos tikslas** | | Švietimo prieinamumo gerinimas ir valdymo tobulinimas | **Kodas** | | 01 | | | |
| **Tikslo įgyvendinimo aprašymas.**  Siekiant ŠSPP tikslų ir uždavinių įgyvendinimo, būtina atsižvelgti į nuolatinius mokymo ir mokymosi aplinkos pokyčius, kurie reikalauja adekvačių pokyčių valdymo ir administravimo srityse. Pokyčiams valdyti būtinos sąlygos yra: reikalingos informacijos turėjimas sprendimams priimti, glaudus švietimo, verslo ir kitų suinteresuotų institucijų bendradarbiavimas. Šio programos tikslo siekiama įgyvendinant šiuos uždavinius:  *01 uždavinys. Pristatyti švietimo veiklą, atstovauti miestui ir plėtoti vaikų ugdymo įvairovę.*  Įgyvendinant šį uždavinį, organizuojami tradiciniai renginiai, šventės, rengiamos parodos, sporto varžybos, rengiama reprezentacinė - informacinė medžiaga (leidiniai, kalendoriai, plakatai, diplomai, sveikinimai ir kt.) Švietimo veiklos rezultatai atsiskleidžia organizuojant įvairius renginius miesto bendruomenei, mokytojams dalyvaujant įvairiuose tobulinimosi renginiuose ir programose, rengiant informacinę medžiagą. Švietimo įstaigos turi savo tradicijas, organizuoja daug renginių savo įstaigų bendruomenėms, tačiau yra daug renginių, skirtų visiems miesto mokiniams ir mokytojams. Tai tradiciniai renginiai: Rugsėjo 1–oji, Mokytojo diena, Miesto mokinių olimpiadų nugalėtojų apdovanojimo šventė „Metų geriausieji“, „Aš – lyderis“, Vaikų gynimo diena, valstybinės ir kitos šventės.  Lietuvos mokinių neformaliojo švietimo centras kasmet vykdo Lietuvos mokinių olimpinio festivalio sporto šakų varžybas. Jos vykdomos penkiais etapais. 2017 m. įvairiose sporto šakų varžybose dalyvaus apie 3000 Šiaulių miesto mokinių.  *02 uždavinys. Tobulinti švietimo valdymą ir įvertinti gyventojų švietimo poreikius*.  2014 m. mokyklose įdiegtas elektroninis mokinio pažymėjimas. Esant elektroniniam mokinio pažymėjimui mokyklose atsirado galimybė efektyvesnei lankomumo, neformaliojo ugdymo užsiėmimų apskaitai. Pažymėjimą galima naudoti kaip lengvatinį transporto bilietą, bibliotekos nario pažymėjimą ir kitoms mokyklų ir mokinių veikloms fiksuoti. Siekiant efektyviau planuoti ir naudoti neformaliajam vaikų švietimui skirtas Savivaldybės biudžeto lėšas ir sudaryti sąlygas didesniam vaikų skaičiui lankyti užsiėmimus po pamokų, neformaliojo švietimo įstaigos naudojasi 2014–2015 metais savivaldybėje įdiegta elektronine neformaliojo vaikų švietimo programų lankomumo apskaitos sistema. Minėtos sistemos veikimui užtikrinti ir palaikyti kasmet numatomos Savivaldybės lėšos.  Lietuvos Respublikos švietimo įstatymu (16 str.) nustatyta, kad neformaliojo suaugusiųjų švietimo paskirtis – sudaryti sąlygas asmeniui mokytis visą gyvenimą, tenkinti pažinimo poreikius, tobulinti įgytą kvalifikaciją, įgyti papildomų kompetencijų. Lietuvos Respublikos neformaliojo suaugusiųjų švietimo ir tęstinio mokymosi įstatymo 17 straipsnio 2 dalies 2 punkte nustatyta, kad savivaldybių biudžeto lėšos skiriamos suaugusiųjų, kurie mokosi pagal suaugusiųjų neformaliojo švietimo ir tęstinio mokymosi programas, mokymuisi finansuoti pagal Vyriausybės patvirtintas metodikas. Lietuvos Respublikos Vyriausybės 2016-01-14 nutarimu Nr. 22 ,,Dėl Mokymosi pagal neformaliojo suaugusiųjų švietimo ir tęstinio mokymosi programas finansavimo metodikos patvirtinimo“ patvirtintos Mokymosi pagal neformaliojo suaugusiųjų švietimo ir tęstinio mokymosi programas metodikos 4 punkte nurodyta, kad neformaliojo suaugusiųjų švietimo ir tęstinio mokymosi programų, finansuojamų savivaldybės biudžeto lėšomis, finansavimo ir atrankos tvarką nustato Savivaldybės taryba. Siekiant užtikrinti neformalųjį suaugusiųjų švietimą Šiaulių mieste pagal patvirtintas programas, reikalingos plane numatytos lėšos. Šiaulių miesto savivaldybės švietimo centras – Savivaldybės neformaliojo suaugusiųjų švietimo ir tęstinio mokymosi koordinatorius.  Šiaulių miesto savivaldybės ir Šiaulių universiteto bendradarbiavimo programų finansavimas kiekvienais metais buvo numatomas Savivaldybės veiklos programoje. Nuo 2017 metų Švietimo prieinamumo ir kokybės užtikrinimo programoje planuojamas Šiaulių miesto savivaldybės teritorijoje veikiančių aukštųjų mokyklų bendradarbiavimo programų finansavimas konkurso būdu Lėšos bendradarbiavimo programoms būtų planuojamos kiekvienais metais ir skiriamos atsižvelgiant į einamųjų metų prioritetus, kuriuos rekomenduoja Šiaulių miesto švietimo taryba ir įsakymu patvirtina Savivaldybės administracijos direktorius.  Rezultato pasiekimo vertinimo kriterijai:  Miesto renginių skaičius – 8, dalyvių skaičius – apie 15000  Konkursuose, varžybose laimėjusių mokinių dalis nuo dalyvavusių mokinių skaičiaus – 20 proc.  Išleistų reprezentacinių spaudinių skaičius – 1800 vnt.  Turinčių elektroninį mokinio pažymėjimą proc. nuo bendro miesto mokinių skaičiaus – 100 proc.  Neformaliojo švietimo apskaitą vykdančių įstaigų skaičius – 19. | | | | | | | | |
| **Programos tikslas** | | Bendrųjų ir specialiųjų ugdymosi poreikių turinčių mokinių programų įgyvendinimas, kokybiška pagalba mokiniams, jų tėvams ir paslaugų teikėjams. | **Kodas** | | | 02 | | |
| **Tikslo įgyvendinimo aprašymas.**  Vadovaujantis Lietuvos Respublikos švietimo įstatymu, mokyklų steigėjas privalo užtikrinti valstybinės švietimo politikos įgyvendinimą, įstatymų, Lietuvos Respublikos Vyriausybės nutarimų, švietimo ir mokslo ministro įsakymų ir kitų teisės aktų, reglamentuojančių švietimo veiklą, vykdymą ir mokyklų funkcionavimą. Įgyvendinant pradinio, pagrindinio, vidurinio ugdymo programas bei tenkinant specialiuosius poreikius, siekiama pritaikyti ugdymo turinį įvairių poreikių mokiniams, jį individualizuoti, plėtoti mokinių ir mokytojų bendradarbiavimą, ugdyti kompetencijas atsižvelgiant į asmenybės vystymosi poreikius ir pažangą, mokėjimą mokytis visą gyvenimą. Šiaulių mieste veikia 2 įstaigos, teikiančios pagalbą mokiniui, mokytojui ir mokyklai: Pedagoginė psichologinė tarnyba ir Švietimo centras. Mokytojams sudaromos sąlygos tobulėti, dalintis patirtimi, susipažinti su švietimo naujovėmis, vykdyti priemones, lemiančias kokybišką ugdymo procesą. Šiam programos tikslui įgyvendinti numatomi uždaviniai:  *01 uždavinys. Įgyvendinti bendrąsias ir specialiųjų ugdymosi poreikių turinčių mokinių programas, organizuoti pagalbą mokiniui, jo tėvams ir mokytojams.*  Uždavinio įgyvendinimą lemia tikslingai skiriamos mokinio krepšelio lėšos visoms Savivaldybės mokykloms ir ugdymo aplinkos lėšos bendrojo ugdymo mokykloms, kurių savininkė yra Savivaldybė. Šiaulių miesto specialiosioms mokykloms, kuriose ugdomi šalies (regiono) mokiniai, turintys specialiųjų poreikių, skiriamos ūkio lėšos iš Valstybės biudžeto. Lėšos skiriamos vadovaujantis Švietimo įstatymo 67 straipsnio 4 dalies 1 punktu, įpareigojančiu skirti ūkio lėšas iš Valstybės biudžeto savivaldybių mokykloms, atitinkančioms Mokyklų, vykdančių formaliojo švietimo programas, tinklo kūrimo taisyklėse nustatytus kriterijus.  Profesionali pedagoginė-psichologinė pagalba vaikams, jų tėvams, mokytojams teikiama Pedagoginėje psichologinėje tarnyboje. Kasmet tarnybos specialistai padeda mokykloms organizuoti asmenų, turinčių specialiųjų ugdymosi poreikių, ugdymą: atlieka vaikų pedagoginį psichologinį įvertinimą; nustato jų specialiųjų ugdymosi poreikių lygį, jų pobūdį ir priežastis; skiria specialųjį ugdymą, kuriuo siekiama įgalinti vaikus geriau adaptuotis visuomenėje.  Švietimo centras organizuoja neformalųjį suaugusiųjų švietimą: įvairius kvalifikacijos tobulinimo renginius, teikia metodinę pagalbą miesto pedagogams, skleidžia informaciją apie kitų institucijų įgyvendinamas mokymosi visą gyvenimą priemones, dalyvauja įvairiuose kitų organizacijų vykdomuose projektuose. Centre veikia metodinių priemonių biblioteka. Centro darbuotojai padeda miesto ugdymo įstaigoms planuoti ir organizuoti metodinius renginius, koordinuoja miesto metodinių būrelių veiklą. Švietimo centras koordinuoja miesto mokinių olimpiadų ir konkursų organizavimą. Per 80 gabiųjų vyresniųjų klasių miesto mokinių kasmet atstovauja Šiaulių miestui respublikinėse dalykinėse olimpiadose, o Šiaulių miesto turuose dalyvauja apie 700 mokinių. Tiek pat jaunesnės amžiaus grupės gabiųjų mokinių kasmet dalyvauja miesto turų dalykinėse olimpiadose.  Švietimo centras taip pat teikia ir buhalterines apskaitos paslaugas biudžetinėms įstaigoms, prižiūri ir koordinuoja Jaunimo centro ūkinę veiklą, organizuoja miesto mokiniams elektroninių mokinių pažymėjimų atspausdinimą, organizuoja asmenų, gaunančių socialines išmokas, nukreipimą atlikti visuomenei naudingą veiklą, šalina inžinerinių tinklų avarijas Savivaldybės ugdymo įstaigose.  Lietuvos Respublikos Vyriausybės 2001 m. birželio 27 d. nutarimu Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo“ (Lietuvos Respublikos Vyriausybės 2016 m. kovo 30 d. nutarimo Nr. 303 aktuali redakcija) patvirtintoje Mokinio krepšelio lėšų apskaičiavimo ir paskirstymo metodikoje savivaldybė 6 procentus atitinkamiems metams skirtų mokinio krepšelio lėšų savo nustatyta tvarka naudoja šioms mokymo reikmėms tenkinti: pedagoginei psichologinei pagalbai organizuoti; brandos egzaminams organizuoti ir vykdyti; profesinės linkmės moduliams neformaliojo švietimo mokyklose finansuoti; neformaliojo vaikų švietimo programoms finansuoti, pedagoginių darbuotojų tarifinių atlygių koeficientų skirtumams išlyginti mokyklose; bendrojo ugdymo, ikimokyklinio ir priešmokyklinio ugdymo paslaugų prieinamumui užtikrinti.  Siekiant didinti neformaliojo vaikų švietimo prieinamumą, vadovaujamasi Šiaulių miesto savivaldybės tarybos 2010 m. kovo 25 d. sprendimu Nr. T–94 (Šiaulių miesto savivaldybės tarybos 2015 m. sausio 29 d. sprendimo Nr. T–21 redakcija) patvirtintu Šiaulių miesto savivaldybės mokinio krepšelio lėšų, skirtų atsiskaityti už neformalųjį vaikų švietimą, perskirstymo ir naudojimo tvarkos aprašu. Tai skatina įvairius švietimo teikėjus rengti neformaliojo vaikų švietimo programas ir jas įgyvendinti, efektyviau panaudojant mokyklos materialiuosius ir žmogiškuosius išteklius.  Nuolat kintanti aplinka, šiuolaikinės visuomenės raida, spartėjantis gyvenimo tempas kelia vis didesnius reikalavimus asmens socialiniam kompetentingumui. Vis didesnis dėmesys skiriamas ne tik bendravimo, bendradarbiavimo įgūdžių formavimui, bet ir veikimo socialinėje aplinkoje gebėjimų, verslumo ugdymui. Siekiant apibrėžti konkrečias veiklos kryptis ir sutelkti įvairias Šiaulių miesto organizacijas, verslo ir biudžetines įstaigas į bendrą partnerystės tinklą, įgyvendinama Šiaulių strateginiame plėtros plane numatyta priemonė „Socialinių kompetencijų ugdymo modelio įgyvendinimas“.  Rezultato pasiekimo vertinimo kriterijai:  Bendrojo ugdymo mokyklų skaičius – 33  Mokinių įgijusių pagrindinį ir vidurinį išsilavinimą dalis nuo besimokiusių 10 ir 12 klasėse – 98 proc.  Įrengtų ir funkcionuojančių priešmokyklinio ugdymo grupių skaičius bendrojo ugdymo mokyklų pastatuose – 10  Vaikų skaičius priešmokyklinio ugdymo grupėse, įrengtose ir funkcionuojančiose bendrojo ugdymo mokyklų pastatuose, – 200  Bendrojo ugdymo mokyklas lankančiųjų mokinių skaičius – per 13200 mokinių  Profesinės linkmės programų modulių dalyvių skaičius – apie 120 mokinių  Egzaminų vykdytojų ir vertintojų visuose egzaminuose skaičius – 900  Mokinių specialiųjų ugdymosi poreikių (išskyrus atsirandančius dėl išskirtinių gabumų) įvertinimo pedagoginiu, psichologiniu, medicininiu ir socialiniu aspektais skaičiaus dalis nuo bendrojo mokinių skaičiaus – apie 10 proc.  Švietimo centre pravestų kvalifikacinių renginių skaičius – 300, dalyvių skaičius – 9500  Socialinių partnerių, dalyvaujančių Socialinių kompetencijų ugdymo modelio įgyvendinime, skaičius – 50 | | | | | | | | |
| **Programos tikslas** | Ikimokyklinio ir priešmokyklinio ugdymo poreikių tenkinimas ikimokyklinio ugdymo įstaigose. | | | **Kodas** | | | 03 | |
| **Tikslo įgyvendinimo aprašymas.**  Ikimokyklinis ugdymas vyksta šeimoje, o tėvams (globėjams) pageidavus ar atsakingoms už vaiko teisių apsaugą institucijoms rekomendavus, pagal ikimokyklinio ugdymo programą. Ikimokyklinis ugdymas teikiamas vaikui nuo 1 iki 5 metų. Lietuvos Respublikos švietimo įstatymas reglamentuoja švietimo paslaugos teikėjo ir savininko teises ir pareigas įgyvendinančios institucijos atsakomybę už švietimo kokybę. Ikimokyklinio amžiaus ugdymo įstaiga kuria savitą ugdymo programą, atitinkančią ikimokyklinio ugdymo principus, vaiko prigimtį, jo pažintinius poreikius bei regioninę švietimo politiką. Tikslui pasiekti numatyti šie uždaviniai:  *01 uždavinys. Vykdyti ikimokyklinį ir priešmokyklinį ugdymą.*  Ikimokyklinio ugdymo programą vykdo lopšeliai-darželiai, ikimokyklinio ugdymo viešosios įstaigos, laisvieji mokytojai. Įgyvendinant šį uždavinį, yra reikalingas vaikų ugdymo ir ugdymo aplinkos išlaikymo finansavimas 30 (nuo 2017 m. rugsėjo mėn. 31) Savivaldybės ikimokyklinio ugdymo įstaigų.  Į ikimokyklinio ir priešmokyklinio ugdymo turinį integruojamos vaikų sveikatos saugojimo ir stiprinimo, ekologinio ugdymo, aplinkosauginio ugdymo programos ir projektai, kurių veikloms įgyvendinti įstaigos pasinaudoja tarptautinio bendradarbiavimo ir kitų programų bei projektų teikiamomis galimybėmis.  Vadovaujantis Šiaulių miesto savivaldybės tarybos 2015 m. rugpjūčio 27 d. sprendimu Nr. T-234 patvirtintu Ikimokyklinio ugdymo programų, kurias įgyvendina Šiaulių miesto nevalstybinės švietimo įstaigos ir laisvieji mokytojai, finansavimo tvarkos aprašu, skiriamos Šiaulių miesto savivaldybės biudžeto lėšos nevalstybinėms švietimo įstaigoms ir laisviesiems mokytojams, dirbantiems Šiaulių mieste. Savivaldybė skiria 70 eurų vieno mėnesio ugdymo reikmėms kiekvienam vaikui, kurio tėvai (globėjai) sudarė mokymo sutartį su Šiaulių miesto nevalstybine švietimo įstaiga ar laisvuoju mokytoju.  Rezultato pasiekimo vertinimo kriterijai:  Vaikų, ugdomų ikimokyklinėse įstaigose, dalis, lyginant su bendru to amžiaus vaikų skaičiumi – 83 proc.  Ikimokyklinių įstaigų skaičius – 37 įstaigos.  Vaikų, kuriems skirtas finansavimas iš Savivaldybės biudžeto nevalstybinėse švietimo įstaigose, dalis lyginant su bendru ikimokyklinio ugdymo įstaigas lankančių vaikų skaičiumi – 4 proc. | | | | | | | | |
| **Programos tikslas** | Mokinių pažinimo, lavinimosi ir saviraiškos poreikių tenkinimas, palankių sąlygų vaikų socializacijai sudarymas. | | | | **Kodas** | | | 04 |
| **Tikslo įgyvendinimo aprašymas.**  Viena iš savarankiškųjų savivaldybių funkcijų yra vaikų neformaliojo švietimo organizavimas, vaikų ir jaunimo užimtumo organizavimas. Šiaulių miesto savivaldybė tai vykdo įgyvendindama šiuos uždavinius:  *01 uždavinys. Užtikrinti optimalų neformaliojo vaikų švietimo mokyklų prieinamumą ir paslaugų įvairovę.*  Neformaliojo vaikų švietimo paskirtis – tenkinti mokinių pažinimo, lavinimosi ir saviraiškos poreikius, padėti jiems tapti aktyviais visuomenės nariais. Neformaliojo vaikų švietimo programas vykdo muzikos, dailės, gamtininkų, turistų, technikų mokyklos, viešosios įstaigos, laisvieji mokytojai, kiti švietimo teikėjai.  Dešimtyje Švietimo skyriaus kuruojamų savivaldybės mokyklų, vykdančių neformaliojo vaikų švietimo programas, ugdoma per 4000 mokinių.  Bendrojo ugdymo mokyklose 2016-2017 mokslo metais veikia per 140 meno kolektyvų. Apie 40 iš jų – šokių kolektyvai. Vaikų tautinių šokių kolektyvai – „Šėltinis“, „Sukūrėlis“, „Šermukšnėlė“ ir kt. – reprezentuoja miestą šalyje ir užsienyje, turi gilias kultūrinės veiklos ir kryptingo vaikų užimtumo tradicijas. Kolektyvai dalyvauja miesto renginiuose, respublikinėse dainų šventėse, sėkmingai pasirodo tautinių šokių festivaliuose bei konkursuose.  Pagal Vaikų ir jaunimo vasaros užimtumo programą, finansuojamą Savivaldybės, organizuojamas neformalusis švietimas (stovyklos) vasaros metu. Kasmet šios programos teikiamomis galimybėmis pasinaudoja apie 900 vaikų ir jaunuolių.  Rezultato pasiekimo vertinimo kriterijai:  Vaikų, lankančių neformaliojo vaikų švietimo mokyklas, dalis nuo bendro mokinių skaičiaus – 32 proc.  Neformaliojo vaikų švietimo teikėjų skaičius – 45. | | | | | | | | |
| **Programos tikslas** | Švietimo įstaigų materialinės ir techninės bazės stiprinimas. | | | | **Kodas** | | | 05 |
| **Tikslo įgyvendinimo aprašymas.**  Įgyvendinant valstybinę švietimo politiką, būtina sudaryti saugias ir sveikas ugdymosi sąlygas, aprūpinti švietimo įstaigas šiuolaikinėmis mokymo priemonėmis bei sukurti modernią mokymosi aplinką. Tikslas bus pasiektas įgyvendinus nurodytus uždavinius:  *01 uždavinys. Užtikrinti švietimo įstaigų funkcionavimą.*  Viena iš Švietimo centro funkcijų yra ūkinių paslaugų teikimas. Švietimo centras atlieka inžinerinių tinklų avarijų šalinimo ir remonto darbus Šiaulių miesto švietimo įstaigose. Švietimo įstaigų inžinerinių tinklų būklė yra prasta, todėl būtina skirti lėšas šimtaprocentiniam avarijų likvidavimui ir remontui.  *02 uždavinys. Tobulinti ir modernizuoti švietimo įstaigų ugdymo aplinką.*  Gerinant švietimo įstaigų higienines sąlygas, reikia atlikti daugumos švietimo įstaigų pastatų atnaujinimo darbus, sutvarkyti teritorijas, įrengti arba atnaujinti mokyklų stadionus. Įgyvendinant Šiaulių miesto savivaldybės Investicijų programą kasmet yra atliekami suplanuotų objektų – švietimo įstaigų - remonto bei renovacijos darbai. 2017 metais numatoma pradėti statyti modernią sporto salę prie Sporto gimnazijos, pradėti elektros ir vamzdynų remonto darbus Gegužių progimnazijoje, atlikti baigiamuosius renovacijos darbus Stasio Šalkauskio gimnazijoje, pabaigti Jovaro sporto aikštyno modernizavimą įrengiant krepšinio-tinklinio aikštelę, atlikti švietimo įstaigų teritorijų dangų tvarkymo, saugių tvorų įrengimo, vamzdynų ir santechninių mazgų atnaujinimo darbus.  Užtikrinant kokybišką ugdymo(-si) aplinką ir pasinaudojant Regioninės plėtros fondo lėšomis numatoma įgyvendinti šiuos projektus:  Šiaulių Didždvario gimnazijos ir Šiaulių „Juventos“ progimnazijos ugdymo aplinkos modernizavimas.  Modernizuoti edukacines aplinkas Šiaulių 1-ojoje muzikos mokykloje ir Šiaulių dainavimo mokykloje „Dagilėlis“.  Lopšelio-darželio „Kregždutė“ modernizavimas.  *03 uždavinys. Modernizuoti ir atnaujinti neformaliojo vaikų švietimo įstaigų mokymo bazę.*  Siekiant tenkinti Šiaulių miesto vaikų ir mokinių saviraiškos poreikius ir gerinti užimtumą po pamokų, būtinas visų neformaliojo vaikų švietimo mokyklų aprūpinimas modernia mokymo įranga.  Rezultato pasiekimo vertinimo kriterijai:  Atlikta sporto salės statybos darbų Sporto gimnazijoje – 20%  Įgyvendintas Jovaro progimnazijos sporto aikštyno modernizavimas – 100%  Atlikti renovacijos darbai Stasio Šalkauskio gimnazijoje – 100%.  Įstaigų, kuriose atlikti renovacijos darbai, skaičius – 2  Užtikrintas avarijų pašalinimas švietimo įstaigose – 100 proc.  Įstaigų, kurių teritorijos aptvertos, skaičius – 18. | | | | | | | | |
| **Galimi programos vykdymo ir finansavimo šaltiniai:**  1.Lietuvos Respublikos valstybės biudžeto lėšos (Mokinio krepšelis, Valstybės investicijų programa, tikslinės švietimo programos) (VB);  2. Šiaulių miesto savivaldybės biudžeto ir kitos lėšos (paskolų ir spec. programų) (SB), (PS), (SP);  3. Rėmėjų (privačios) ir kitos lėšos (KT). | | | | | | | | |
| **2015–2024 metų Šiaulių miesto strateginio plėtros plano dalys, susijusios su vykdoma programa:**  1.1.1. Sudaryti sąlygas asmeninei karjerai;  1.1.3. Ugdyti visuomenės sąmoningumą, pilietiškumą, skatinant verslo, švietimo, NVO, kultūros ir mokslo bendradarbiavimą;  2.2.2. Unikalių gamtinių sąlygų išnaudojimas vystant aktyvaus laisvalaikio turizmą;  3.1.2. Atnaujinti ir plėsti sporto objektų infrastruktūrą mieste;  3.1.5. Didinti švietimo įstaigų pastatų energetinį efektyvumą. | | | | | | | | |
| **Susiję įstatymai ir kiti norminiai teisės aktai:**   1. Lietuvos Respublikos vietos savivaldos įstatymas; 2. Lietuvos Respublikos švietimo įstatymas; 3. Lietuvos Respublikos transporto lengvatų įstatymas; 4. Lietuvos Respublikos neformaliojo suaugusiųjų švietimo ir tęstinio mokymosi įstatymas; 5. Lietuvos Respublikos Vyriausybės 2001 m. birželio 27 d. nutarimas Nr. 785 „Dėl Mokinio krepšelio lėšų apskaičiavimo ir paskirstymo metodikos patvirtinimo (Lietuvos Respublikos Vyriausybės 2016 m. kovo 30 d. nutarimo Nr. 303 aktuali redakcija). 6. Lietuvos Respublikos Vyriausybės 2016 m. spalio 12 d. nutarimas Nr. 1003 “Dėl Lietuvos Respublikos Vyriausybės 2017 metų veiklos prioritetų“. 7. Lietuvos Respublikos Seimo 2013 m. rugpjūčio 28 d. nutarimas Nr. 779 „Dėl Valstybinės švietimo 2013 – 2022 metų strategijos“. 8. Šiaulių miesto savivaldybės tarybos 2016 m. rugpjūčio 25 d. sprendimas Nr. T-325 „Dėl 2015–2024 metų Šiaulių miesto strateginio plėtros plano patvirtinimo“. 9. Šiaulių miesto savivaldybės tarybos 2010 m. kovo 25 d. sprendimas Nr. T-94 „Dėl mokinio krepšelio lėšų neformaliam vaikų švietimui paskirstymo ir naudojimo tvarkos aprašo patvirtinimo“ (Šiaulių miesto savivaldybės tarybos 2015 m. sausio 29 d. sprendimo Nr. T-21 redakcija). 10. Šiaulių miesto savivaldybės tarybos 2014 m. rugsėjo 25 d. sprendimas Nr. T-278 „Dėl atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą savivaldybės švietimo įstaigose nustatymo tvarkos aprašo patvirtinimo“. 11. Šiaulių miesto savivaldybės tarybos 2014 m. rugsėjo 25 d. sprendimas Nr. T-338 „Dėl mokamų paslaugų įkainių“ su visais pakeitimais. 12. Šiaulių miesto savivaldybės tarybos 2015 m. rugpjūčio 27 d. sprendimas Nr. T-234 „Dėl Ikimokyklinio ugdymo programų, kurias įgyvendina Šiaulių miesto nevalstybinės švietimo įstaigos ir laisvieji mokytojai, finansavimo tvarkos aprašo patvirtinimo“ 13. Šiaulių miesto savivaldybės administracijos direktoriaus 2016 m. rugsėjo 30 d. įsakymas Nr. A-1316 „Dėl aplinkos (ūkio) lėšų iš savivaldybės biudžeto apskaičiavimo 2017 metais tvarkos aprašo patvirtinimo“. 14. Šiaulių miesto savivaldybės administracijos direktoriaus 2016 m. rugsėjo 26 d. įsakymas Nr. A-1277 „Dėl ugdymo lėšų, skiriamų iš savivaldybės biudžeto neformaliajam švietimui, apskaičiavimo ir naudojimo tvarkos aprašo patvirtinimo“. 15. Šiaulių miesto savivaldybės administracijos direktoriaus 2016 m. rugpjūčio 31 d. įsakymas Nr. A-1112 „Dėl neformaliojo švietimo programų, finansuojamų iš 2017 metų savivaldybės biudžeto, sąrašo patvirtinimo“. | | | | | | | | |

1 Priedas

**Švietimo įstaigų sąrašas**

1. Lopšelis-darželis „Auksinis raktelis“, kodas 1905 29538
2. Lopšelis-darželis „Ąžuoliukas“, kodas 1905 25283
3. Lopšelis-darželis „Bangelė“, kodas 1905 25326
4. Lopšelis-darželis „Berželis“, kodas 1905 28817
5. Lopšelis-darželis „Coliukė“, kodas 1905 26047
6. Lopšelis-darželis „Dainelė“, kodas 1905 29157
7. Lopšelis-darželis „Eglutė“, kodas 1905 29919
8. Lopšelis-darželis „Ežerėlis“, kodas 2905 26190
9. Lopšelis-darželis „Gintarėlis“, kodas 1905 28240
10. Lopšelis-darželis „Gluosnis“, kodas 1905 27291
11. Lopšelis-darželis „Klevelis“, kodas 1905 27868
12. Lopšelis-darželis „Kregždutė“, kodas 1905 26385
13. Lopšelis-darželis „Kūlverstukas“, kodas 1905 28393
14. Logopedinis lopšelis-darželis, kodas 1905 28774
15. Lopšelis-darželis „Pasaka“, kodas 2905 27520
16. Lopšelis-darželis „Pupų pėdas“, kodas 1905 28621
17. Sanatorinis lopšelis-darželis „Pušelė“, kodas 1905 25664
18. Lopšelis-darželis „Rugiagėlė“, kodas 1905 29495
19. Lopšelis-darželis „Salduvė“, kodas 1905 26428
20. Lopšelis-darželis „Saulutė“, kodas 1905 25479
21. Lopšelis-darželis „Sigutė“, kodas 1905 25130
22. Lopšelis-darželis „Trys nykštukai“, kodas 1905 30088
23. Lopšelis-darželis „Varpelis“, kodas 1905 26570
24. Lopšelis-darželis „Voveraitė“, kodas 1905 28055
25. Lopšelis-darželis „Žiburėlis“, kodas 1905 26613
26. Lopšelis-darželis „Žibutė“, kodas 2905 25850
27. Lopšelis-darželis „Žilvitis“, kodas 1905 29876
28. Lopšelis-darželis „Žiogelis“, kodas 1905 29723
29. Lopšelis-darželis „Žirniukas“, kodas 1905 27715
30. Centro pradinė mokykla, kodas 1918 18517
31. „Saulės“ pradinė mokykla, kodas 1905 29680
32. Petro Avižonio regos centras, kodas 1905 30120
33. Normundo Valterio jaunimo mokykla, kodas 1954 72272
34. Jovaro progimnazija, kodas 1905 31222
35. „Juventos“ progimnazija, kodas 1905 32139
36. Vinco Kudirkos progimnazija, kodas 2905 30840
37. Sutrikusios klausos vaikų ugdymo centras, kodas 1905 27487
38. Medelyno progimnazija, kodas 1905 31037
39. Ragainės progimnazija, kodas 1905 31756
40. Rėkyvos progimnazija, kodas 1905 30316
41. „Romuvos“ progimnazija, kodas 300 137692
42. Salduvės progimnazija, kodas 1905 31560
43. „Sandoros“ progimnazija, kodas 1952 20727
44. Zoknių progimnazija, kodas 1905 33045
45. „Rasos“ progimnazija, kodas 1905 32096
46. Dainų progimnazija, kodas 1905 32477
47. Gegužių progimnazija, kodas 1905 32281
48. Gytarių progimnazija, kodas 1918 19195
49. „Santarvės“ gimnazija, kodas 2905 31180
50. Specialiojo ugdymo centras, kodas 1905 28589
51. Suaugusiųjų mokykla, kodas 1905 27334
52. Sporto gimnazija, kodas 1918 26574
53. Didždvario gimnazija, kodas 1905 31375
54. Juliaus Janonio gimnazija, kodas 1905 30654
55. Lieporių gimnazija, kodas 1905 32324
56. „Romuvos“ gimnazija, kodas 300 137653
57. „Saulėtekio“ gimnazija, kodas 2905 32510
58. Simono Daukanto gimnazija, kodas 1905 41864
59. Stasio Šalkauskio gimnazija, kodas 1905 31418
60. „Dagilėlio“ dainavimo mokykla, kodas 1952 21067
61. Dailės mokykla, kodas 1905 41483
62. Šiaulių „Ringuvos“ specialioji mokykla, kodas 190983779
63. Jaunųjų gamtininkų centras, kodas 1905 39984
64. Jaunųjų technikų centras, kodas 1905 39799
65. Jaunųjų turistų centras, kodas 1905 40196
66. Moksleivių namai, kodas 1905 30992
67. 1-oji muzikos mokykla, kodas 1905 41145
68. Dainų muzikos mokykla, kodas 1918 19380
69. Pedagoginė-psichologinė tarnyba, kodas 1954 71366
70. Švietimo centras, kodas 3000 56938
71. Viešoji įstaiga Šiaulių universiteto gimnazija, kodas 1954 73755
72. Viešoji įstaiga „Smalsieji pabiručiai“, kodas 145842897
73. Šiaulių logopedinė mokykla, kodas 190983811
74. Šiaulių sanatorinė mokykla, kodas 190983964
75. Viešoji įstaiga „Garso servisas“, kodas 166920363
76. Viešoji įstaiga „Mažieji šnekoriai“, kodas 302659696
77. Viešoji įstaiga „Mūsų draugas“, kodas 300518088
78. Viešoji įstaiga Šiaulių jėzuitų mokykla
79. Viešoji įstaiga Šiaulių Valdorfo darželio-mokyklos bendruomenė, kodas 303358692
80. Viešoji įstaiga „Mūsų kiemelis“, kodas 304080801