# ŠIAULIŲ MIESTO SAVIVALDYBĖS 2017-2019 METŲ VEIKLOS PLANO

# MIESTO INFRASTRUKTŪROS OBJEKTŲ PRIEŽIŪROS, MODERNIZAVIMO

# IR PLĖTROS PROGRAMOS (NR. 04) APRAŠYMAS

|  |  |  |  |  |  |
| --- | --- | --- | --- | --- | --- |
| **Biudžetiniai metai** | 2017 m. | | | | |
| **Asignavimų valdytojas** | Savivaldybės administracijos direktorius | **Kodas** | | 188771865 | |
| **Programos pavadinimas** | Miesto infrastruktūros objektų priežiūros, modernizavimo ir plėtros programa | **Kodas** | | 04 | |
| **Programos parengimo (tęsimo) argumentai** | Miesto inžinerinės, komunalinių paslaugų teikimo, susisiekimo ir rekreacinės infrastruktūros objektų priežiūra, plėtojimas bei modernizavimas sudaro prielaidas ekonominiam ir socialiniam Šiaulių miesto vystymuisi. Programa parengta vadovaujantis 2015–2024 metų Šiaulių miesto plėtros strateginiu planu, patvirtintu Šiaulių miesto savivaldybės tarybos 2016 m. rugpjūčio 25 d. sprendimu Nr. T-325, Šiaulių miesto bendruoju planu, patvirtintu Šiaulių miesto savivaldybės tarybos 2009 m. sausio 29 d. sprendimu Nr. T-1.  Ši programa apima Savivaldybės koordinuojamus susisiekimo infrastruktūros objektų plėtojimo ir modernizavimo projektus, priežiūrą, miesto kelių (gatvių) remontą, rekonstrukciją ir tiesimą, saugių eismo sąlygų užtikrinimą, automobilių statymo sąlygų mieste pagerinimą, visuomeninio transporto reformos tęsimą, komunalinių paslaugų teikimo infrastruktūros priežiūrą, modernizavimą ir plėtrą. | | | | |
| **Ilgalaikis prioritetas (pagal ŠSPP)** | Saugus – draugiška gamtai kokybiška gyvenamoji aplinka | **Kodas** | | 3 | |
| **Šia programa įgyvendinamas Savivaldybės strateginis tikslas** | Kurti kokybišką gyvenamąją aplinką | **Kodas** | | 03 | |
| **Programos tikslas** | Modernizuoti miesto gyvenamųjų rajonų infrastruktūrą, užtikrinti komunalinių paslaugų teikimo infrastruktūros objektų priežiūrą, remontą bei šių paslaugų teikimo kokybę | **Kodas** | | 01 | |
| Uždaviniai:  *01 Vykdyti miesto infrastruktūros objektų priežiūrą, einamąjį remontą.*  Uždaviniui įgyvendinti vykdomas šios priemonės: aplinkos tvarkymas - želdynų (medžių, krūmų), žaliųjų plotų priežiūra ir tvarkymas, miesto gatvių ir kitų teritorijų valymas, nelegalių sąvartynų tvarkymas; benamių gyvūnų gaudymas ir priežiūra; gėlynų įrengimas ir priežiūra; miesto švenčių ir renginių sanitarinis aptarnavimas; vaikų žaidimų aikštelių priežiūra, naujų aikštelių viešosiose erdvėse įrengimas; Rėkyvos ežero pontoninio tilto įrengimas; kapinių teritorijų nuolatinė priežiūra; mirusių palaikų pervežimo ir palaikymo; gatvių apšvietimo, šviesoforų, kelio ženklų eksploatacija ir priežiūra; apšvietimo įrengimas ir remontas; gatvių, kiemų dangų, šaligatvių, aikščių, pėsčiųjų bei dviračių takų, viadukų, tiltų, atitvarų, daugiabučių namų kiemų dangos remontas ir priežiūra; mokėjimo automatų priežiūra.  *02. Šiaulių miesto kapinių infrastruktūros plėtra.*  Siekiant įgyvendinti uždavinį tvarkoma Šiaulių miesto kapinių teritorijoje esanti infrastruktūra – vykdomi kapinių pravažiavimų ir takų einamojo remonto darbai, kertami pavojingi medžiai, vykdomi nusausinimo darbai (bus tęsiama ir 2017-2018 m), vykdoma kolumbariumo ir jo aplinkos priežiūra.  2017 metais planuojama vykdyti Daušiškių kapinių privažiavimo kelio ir kapinių įrengimo I etapo statybos darbus.  2017 metams planuojama nupirkti ir įdiegti Ginkūnų kapinių duomenų skaitmenizavimo programą. Ši programa leistų sukaupti universalią elektroninę duomenų bazę, kuri palengvintų palaidotų žmonių kapinių paiešką bei priežiūrą. Internetiniame portale būtų teikiamas visas elektroninių paslaugų kompleksas – nuo nuolat pildomos nemokamos duomenų bazės iki elektroninio puslapio. Visa kapinių informacija – paminklų nuotraukos, jų išplanavimas ir palaidotųjų vardai bei pavardės, leidimų laidojimui išdavimas ir t.t. Programa supaprastintų kapinių administravimą, kapų paiešką, dokumentų išdavimą ir kt.  Probleminė situacija yra Ginkūnų kapinėse dėl apsemiamos teritorijos ir takų tvarkymo prie vandens čiaupų, nes vandeniui nesusigeriant į molingą gruntą, užsemiama prie jų esanti teritorija, todėl planuojama įrengti šulinėlius su grotelėmis prie vandens kranų. Taip pat planuojama suprojektuoti 4 kvartalų nusausinimo sistemas ir bent viename iš jų 2017 m. atlikti nusausinimo darbus.  *03. Renovuoti, modernizuoti ir plėsti gatvių apšvietimo ir šviesoforų infrastruktūrą.*  Projektuojamas ir atliekamasišorinio apšvietimo tinklų įrengimas ar rekonstrukcija, įrengiamas infrastruktūros objektų apšvietimas, renovuojama šviesoforų infrastruktūra, įdiegiamas jų koordinuotas valdymas. Planuojama pakeisti naujomis avarinės būklės gatvių apšvietimo gelžbetonines atramas, atlikti gatvių apšvietimo oro linijų kabelizavimo darbus. Planuojama atnaujinti apšvietimą Signatarų alėjoje.  Atsižvelgiant į šviesoforų įrangos nusidėvėjimą ir įvertinus situaciją eismo saugumo požiūriu, nes jie neatitinka dabartinių „Kelių šviesoforų įrengimo taisyklių“ reikalavimų, 2017 metais planuojama vykdyti šviesoforų postų rekonstravimą šiose sankryžose: Pramonės – Serbentų gatvių sankryžoje, Architektų – J. Jablonskio gatvių sankryžoje, Tilžės – Vytauto gatvių sankryžoje.  *04.* *Sutvarkyti viešąsias erdves.*  **Prisikėlimo aikštės, jos jungčių ir prieigų rekonstrukcija.** Prisikėlimo aikštės ir jos prieigų Tilžės g. (nuo Žvejų skersgatvio iki Vytauto g.), Varpo g. (nuo Prisikėlimo aikštės iki Vilniaus g.), Aušros al. (nuo Varpo g. iki Vasario 16-osios g.), Aušros pėsčiųjų tako (nuo katedros iki Ežero g.), Vasario 16-osios g. (nuo Trakų g. iki Aušros al.), skvero tarp Tilžės g. ir Vasario 16-osios g., katedros prieigų teritorijos ir šalia katedros esančios automobilių stovėjimo aikštelės rekonstrukcija, aikštės lankytojų sambūriams bei renginiams reikalingos infrastruktūros (scenos ir renginių aptarnavimo inžinerinio statinio, viešojo tualeto) įrengimas, aikštės dangos atnaujinimas, pėsčiųjų takų pertvarkymas, universalių lauko žaidimų įvairaus amžiaus vaikams aikštelių įrengimas, antžeminės automobilių stovėjimo aikštelės įrengimas, apšvietimo infrastruktūros plėtra, želdynų ir kraštovaizdžio sutvarkymas, mažosios architektūros elementų įrengimas, viešojo transporto sistemos prieinamumo tobulinimas (viešojo transporto stotelių plėtra), saugaus eismo priemonių diegimas, teritorijos pritaikymas neįgaliųjų poreikiams.  **Vilniaus gatvės pėsčiųjų bulvaro ir amfiteatro rekonstrukcija.** Vilniaus gatvės pėsčiųjų bulvaro (Vilniaus g. (nuo Tilžės g. iki Draugystės pr.), Vasario 16-osios g. (nuo Trakų g. iki Vytauto g.) atnaujinimas ir joje esančio amfiteatro rekonstrukcija (sėdimų vietų amfiteatre įrengimas, apšvietimo infrastruktūros plėtra, želdynų sutvarkymas, mažosios architektūros elementų įrengimas), antžeminės automobilių stovėjimo aikštelės įrengimas, universalių lauko žaidimų įvairaus amžiaus vaikams aikštelių įrengimas, fontanų atnaujinimas.  **Talkšos ežero pakrantės plėtra.** Talkšos ežero pakrantės prieigų ir Žuvininkų gatvės (nuo Šeduvos g. ir Žuvininkų g. sankryžos iki Šiaulių jaunųjų gamtininkų centro jojimo skyriaus atnaujinimas, Vakarinės ir Pietinės ežero pakrantės sutvarkymas ir infrastruktūros gyventojų poreikiams tenkinti sukūrimas, t.y. pėsčiųjų ir dviračių tako greta Talkšos ežero (nuo Meškerių tako iki Smėlio g. ir Talkšos rytinėje pakrantėje) tiesimas, universalių lauko žaidimų įvairaus amžiaus vaikams aikštelių įrengimas, esamos automobilių stovėjimo aikštelių infrastruktūros plėtra, apšvietimo infrastruktūros plėtra, želdynų ir kraštovaizdžio sutvarkymas, mažosios architektūros elementų įrengimas.  **Viešųjų erdvių ir gyvenamosios aplinkos gerinimas teritorijoje, besiribojančioje su Draugystės prospektu, Vytauto gatve, P. Višinskio gatve ir Dubijos gatve** Draugystės prospekto kvartalų želdynų ir kraštovaizdžio sutvarkymas, Rūdės g. ir Kražių g. atnaujinimas, gyvenamųjų daugiabučių namų teritorijos tvarkymas, apšvietimo infrastruktūros plėtra, esamų automobilių stovėjimo aikštelių rekonstrukcija ir naujų įrengimas, universalių lauko žaidimų įvairaus amžiaus vaikams aikštelių įrengimas, teritorijos pritaikymas neįgaliesiems ir bendruomenės poreikiams, viešųjų erdvių prie Draugystės pr. esančių daugiabučių gyvenamųjų namų ir jas jungiančio Draugystės pr. rekonstrukcija, įrengiant „nuraminto“ eismo gatvę, diegiant saugaus eismo priemones, viešųjų erdvių prie Šiaulių „Juventos“ progimnazijos, skvero prie studentų svetainės ir jas jungiančios P. Višinskio g. (nuo Vytauto g. iki Stoties g.) rekonstrukcija, įrengiant automobilių stovėjimo vietas, užtikrinant saugų eismą prie Šiaulių „Juventos“ progimnazijos, apšvietimo infrastruktūros plėtra, viešojo transporto sistemos prieinamumo tobulinimas (įvažų rekonstrukcija ir plėtra, sustojimo stotelių plėtra pagal parengtus projektavimo dokumentus), žaliosios infrastruktūros plėtra, mažosios architektūros elementų įrengimas.  **P. Višinskio gatvės viešųjų erdvių pritaikymas jaunimo poreikiams**  Bus vykdomas viešųjų erdvių prie Šiaulių universiteto fakultetų, bibliotekos, Šiaulių Sauliaus Sondeckio menų gimnazijos ir jas jungiančios P. Višinskio gatvės (nuo Vilniaus g. iki Vytauto g.) atnaujinimas, saugaus eismo priemonių diegimas, pėsčiųjų ir dviračių takų infrastruktūros atnaujinimas, esamų automobilių stovėjimo aikštelių rekonstrukcija ir naujų įrengimas, apšvietimo infrastruktūros plėtra, viešųjų poilsio bei laisvalaikio zonų sutvarkymas, universalių lauko žaidimų ir sporto aikštelių įrengimas, kitų viešųjų erdvių infrastruktūros ir mažosios architektūros elementų įrengimas, žaliosios infrastruktūros plėtra, teritorijos pritaikymas neįgaliesiems.  **Šiaulių miesto Centrinio ir Didždvario parkų bei jų prieigų sutvarkymas.** Šiaulių miesto Centrinio parko ir Didždvario parko sutvarkymas bei gatvių (Kaštonų alėjos, S. Lukauskio g.), sukuriančių prieigas prie parkų, atnaujinimas, pritaikymas aktyviam šeimos laisvalaikiui, universalių lauko žaidimų įvairaus amžiaus vaikams aikštelių įrengimas, „Skate“ parko įrengimas, pėsčiųjų ir dviračių takų infrastruktūros atnaujinimas ir plėtra, apšvietimo infrastruktūros atnaujinimas ir plėtra, sporto aikštelių, lauko treniruoklių įrengimas, želdynų ir kraštovaizdžio sutvarkymas, mažosios architektūros elementų įrengimas, teritorijos pritaikymas neįgaliesiems, esamos automobilių statymo infrastruktūros modernizavimas ir plėtra, saugaus eismo priemonių diegimas.  **Aušros alėjos (nuo Žemaitės g. iki Varpo g.) viešųjų pastatų ir viešųjų erdvių prieigų rekonstrukcija. V**iešųjų erdvių prie Šiaulių kamerinės salės Polifonija, Šiaulių apskrities Povilo Višinskio viešosios bibliotekos, Šiaulių kultūros centro, Centrinio ir Didždvario parkų ir kt. ir jas jungiančios Aušros alėjos (nuo Žemaitės g. iki Varpo g.) atnaujinimas, pėsčiųjų ir dviračių takų infrastruktūros atnaujinimas ir plėtra, esamų automobilių stovėjimo aikštelių rekonstrukcija ir plėtra, skverų sutvarkymas, žaliosios infrastruktūros plėtra, apšvietimo infrastruktūros plėtra, viešojo transporto sistemos prieinamumo tobulinimas (įvažų rekonstrukcija ir plėtra, sustojimo stotelių plėtra pagal parengtus projektavimo dokumentus), saugaus eismo priemonių diegimas, mažosios architektūros elementų įrengimas.  **Saulės laikrodžio aikštės kapitalinis remontas.** Saulės laikrodžio aikštės kapitalinis remontas, aikštės lankytojų sambūriams reikalingos infrastruktūros įrengimas, aikštės dangos atnaujinimas, pėsčiųjų takų pertvarkymas, paminklo „Šaulys“ postamento (pagrindo) atnaujinimas, apšvietimo infrastruktūros atnaujinimas, želdynų ir kraštovaizdžio sutvarkymas, mažosios architektūros elementų įrengimas.  **Šiaulių miesto demonstracinio kvartalo** – Dubijos, P. Višinskio, Vytauto gatvių ir Draugystės prospekto, apimančio abiejų jo pusių daugiabučius gyvenamuosius namus, – energinio efektyvumo didinimo programos tikslas - pagerinti kvartalo energijos vartojimo efektyvumą, sumažinti miesto bendrą išmetamųjų šiltnamio efektą sukeliančių dujų CO2 taršą, pagerinti vizualinį miesto vaizdą, taip užtikrinant kvartalo ir viso miesto patrauklumą, gyventojų gyvenimo kokybės pagerėjimą.  Planuojama atnaujinti (modernizuoti) atrinktame kvartale esančius viešuosius, daugiabučius ir kt. pastatus, inžinerinę infrastruktūrą, apimančią gatvių apšvietimo tinklus, ir pagal galimybes atnaujinti kvartale esančius šilumos gamybos ir tiekimo sistemasbei žaliąsias teritorijas.  Programos įgyvendinimo pabaiga 2022 metai. Programos rezultatai ir rodikliai bus pasiekti įgyvendinus atitinkamus projektus ir pasiekus juose numatytus rodiklius. Programa yra atitinkamų projektų visuma vienai teritorijai.  Numatomi programos rezultatai – planuojama atnaujinti iki 21 vnt. daugiabučių pastatų, atnaujinti ne mažiau kaip 1 vnt. ~ 622 m2 viešųjų pastatų, modernizuoti gatvių apšvietimo ir eismo valdymo tinklo ~  3 450 m, sutvarkyti 160 000 kv. m žaliųjų teritorijų, nustatyti kitas priemones pagal poreikius rengiant techninę dokumentaciją.  Produkto vertinimo kriterijai:  01  Pagal skirtą finansavimą atlikti priežiūros ir remonto darbus ir miesto priežiūros paslaugas, vykdant asfaltuotų miesto gatvių duobių taisymo darbus, žvyruotų gatvių greideriavimą, šaligatvių dangos remontą, kelio ženklų statymą, keitimą, žaliųjų plotų priežiūrą, medžių kirtimą, medžių genėjimą, gėlių sodinimą ir gėlynų priežiūrą, benamių gyvūnų gaudymą ir organizuojant jų priežiūrą, organizuoti miesto renginių ir švenčių puošimą ir sanitarinį aptarnavimą, apmokėti už elektros energijos sunaudojimą gatvių apšvietimui, žmonių palaikų pervežimą, atliekų (žaliųjų ir kitų) išvežimą iš miesto ir miesto kapinių teritorijų, kapinių priežiūros ir aptarnavimo, daugiabučių gyvenamųjų namų kiemų dangų remontą, vaikų žaidimų aikštelių priežiūrą.  Įgyvendinant Šiaulių miesto gatvių su žvyro danga dangos viršutinio sluoksnio pagerinimo, kai dalis darbų vertės finansuojama paramos teikėjo lėšomis tvarkos aprašu (Šiaulių miesto savivaldybės tarybos 2015-08-27 sprendimas Nr. T-246) planuojama priemonė „Gatvių žvyro dangos pagerinimas, įrengiant dvigubą paviršiaus apdarą arba asfaltą gyventojams prisidedant 50 proc. darbų vertės“.  Įgyvendinant Šiaulių miesto susisiekimo komunikacijų prie daugiabučių gyvenamųjų namų remonto, rekonstravimo ir (ar) statybos, dalyvaujant fiziniams ir (ar) juridiniams asmenims tvarkos aprašu (Šiaulių miesto savivaldybės tarybos 2015-11-26 sprendimas Nr. T-318) planuojama priemonė „Daugiabučių kiemų dangų remontas gyventojams prisidedant 50-60 proc.  02  2017 metams nupirkta ir įdiegta Ginkūnų kapinių duomenų skaitmenizavimo programa.  Ginkūnų kapinėse suprojektuota 4 kvartalų nusausinimo sistema ir atlikti nusausinimo darbai.  Per 2018-2019 metus planuojama įvykdyti II etapo kolumbariumo statybos darbus: įrengti 8 vnt. modulių kolumbariumo pamatus, įrengti takus, medžių apsaugines groteles, įrengti suolelius ir šiukšliadėžes, sutvarkyti gerbūvį. Tai yra tęstiniai kolumbariumo įrengimo darbai, kurie pradėti 2015 metais.  Iš specialiųjų lėšų yra organizuojama ir kolumbariumo priežiūra (valymas, takų valymas, šiukšlių rinkimas, išvežimas.  Daušiškių kapinių įrengimo techninis projektas suskirstytas į tris etapus: I etapas - privažiavimo kelio ir nuovažos statybos darbai; II etapas – vandentiekio siurblinės, buitinių nuotekų ir paviršinių nuotekų valyklų įrengimas, buitinių ir paviršinių nuotekų tinklų įrengimas, sanitarinių mazgų, elektros tinklų įrengimas, buitinių nuotekų siurblinės įrengimas, sklypo sutvarkymas ir kapinių nusausinimas, kelių įrengimas; III etapas – vandentiekio, nuotekų surinkimo, paviršinių nuotekų, lauko elektros tinklų, apšvietimo tinklų, sanitarinių mazgų įrengimas, kapinių nusausinimo darbai, kapinių kelių įrengimas. 2016 metais yra pradėtos Daušiškių kapinių įrengimo I etapo ir II etapo darbų pirkimo procedūros, jos bus tęsiamos 2017 m.  03  2017 metais planuojama pakeisti avarinės būklės gatvių apšvietimo gelžbetonines atramas, atlikto oro linijų kabelizavimo darbus, atlikti apšvietimo tinklų įrengimo/rekonstrukcijos darbus, rekonstruoti šviesoforų postų sankryžas, atnaujinti apšvietimą Signatarų alėjoje.  04  Parengti viešųjų erdvių sutvarkymo techninius projektus, atlikti statybos ar rekonstrukcijos darbus, taip bus sukurtos arba atnaujintos atviros erdvės mieste, rekonstruotos gatvių, šaligatvių dangos, saugaus eismo ir reguliavimo priemonės, apšvietimo tinklai, mažoji architektūra, žalieji plotai, kt.  Modernizuoti (atnaujinti) iki 21 vnt. daugiabučiai pastatai, viešieji pastatai, rekonstruoti apšvietimo ir eismo valdymo tinklai, įrengti žalieji plotai.  Rezultato pasiekimo vertinimo kriterijai:  Užtikrinta infrastruktūrinių statinių – gatvių, aikščių, tiltų, šaligatvių, kapinių, želdynų, daugiabučių kiemų nuolatinė priežiūra, teikiamos viešosios paslaugos gyventojams – gėlių sodinimo, žaliųjų plotų šienavimo, medžių, krūmų genėjimo, kirtimo, atliekų išvežimo, benamių gyvūnų gaudymo užtikrinant miesto švarą ir tvarką, didėjant finansavimui – miesto priežiūros kokybės ir kiekybinių rodiklių augimas 10 proc. | | | | | |
| **Programos tikslas** | ***Sukurti ir išlaikyti patogią, draugišką aplinkai, visiems prieinamą ir saugią susisiekimo sistemą*** | | **Kodas** | | 02 |
| **Tikslo įgyvendinimo aprašymas.**  Įgyvendinant šį tikslą, siekiama tobulinti miesto viešojo transporto sistemą, tobulinti eismo valdymo sistemą, rekonstruoti gatvių sankryžas, kurios nebeatitinka saugaus eismo reikalavimų, rekonstruoti esamas gatves, mažinti neigiamą transporto poveikį aplinkai, neigiamas transporto eismo pasekmes.  Uždaviniai:  *01 Sukurti vieningą ir saugų susisiekimo tinklą.*  Siekiant įgyvendinti uždavinįplanuojama suprojektuoti ir nutiesti naujas magistralines gatves, įrengti, rekonstruoti, remontuoti susisiekimo komunikacijas, vykdyti keleivių laukimo paviljonų stoginių priežiūrą; įrengti dviračių takus, vykdyti miesto gatvių bei šaligatvių esminio pagerinimo darbus. 2017 metais planuojamas kapitalinis Tilžės g. atkarpos tarp Pramonės ir Gardino g. remontas; J. Basanavičiaus tarp Sodo ir Vaidoto g. remontas, Vytauto gatvėje,  atkarpoje tarp V. Kudirkos ir Darbininkų g. bus įrengtas naujas šaligatvis, o Lyros ir Gardino gatvių sankirtoje planuojama suprojektuoti ir įrengti žiedinę sankryžą, atsiskaityti už 2016 m. atliktus Dvaro g. darbus.  **Eismo saugumo priemonių įdiegimas Šiaulių mieste.** Pagrindinis tikslasyraplėtoti susisiekimą vietinės reikšmės keliais Šiaulių mieste, didinant eismo saugumą. Projektas inicijuojamas išspręsti nesaugaus eismo Šiaulių mieste problemą didžiausią poreikį saugaus eismo priemonėms turinčiose miesto vietose, kadangi eismo įvykių skaičiumi 100000 gyventojų Šaulių miestas blogąja prasme lenkia tiek Šiaulių apskritį, tiek Lietuvos rodiklį.Sprendžiant problemą, buvo įvertintas saugaus eismo priemonių poreikis Šiaulių mieste ir sudarytas priemonių sąrašas. Šiaulių miesto vietos, kuriose nustatytas eismo saugą didinančių priemonių poreikis, į sąrašą įtrauktos remiantis šiais prioritetais: juodosios dėmės, vietos prie švietimo įstaigų (progimnazijų, lopšelių – darželių, darželių, gimnazijų, specialiųjų ugdymo įstaigų). Šiose vietose eismo saugos priemonių nėra, jų mažai arba būtina keisti (perėjų šviesoforinę signalizaciją, greičio ribojimo priemones, perėjų kryptinį apšvietimą, šviesoforines signalizacijos sistemas).  **Šiaulių miesto darnaus judumo plano parengimas.** Projekto įgyvendinimo laikotarpiu planuojama parengti Šiaulių miesto darnaus judumo planą. Plano parengimo tikslas yra apibrėžti aiškų strateginį Šiaulių miesto, priemiestinės zonos ir regiono susisiekimo sistemos vystymo politikos formavimą analizuojant visą Šiaulių metropolinę zoną, turėti aiškią viziją bei tikslui įgyvendinti numatyti infrastruktūros plėtros poreikį ir veiksmų planą, nustatyti sėkmingo įgyvendinimo rodiklius ir stebėsenos mechanizmą. Parengtas darnaus judumo mieste planas, vnt. – 1;  Taip pat bus įgyvendinamas ES lėšomis dalinai finansuojamas projektas **„Darnus judumas ir kasdienių kelionių modeliavimas Baltijos jūros miestuose“** kurį įgyvendinant busatliktas kasdienių kelionių įpročių monitoringas ir pokyčių modeliavimas bei parengtas veiksmų planas.  **Darnaus judumo priemonių diegimas Šiaulių mieste.** Veiksmas bus konkretizuojamas (prireikus – tikslinamas), parengus Šiaulių miesto darnaus judumo planą. Įgyvendintos darnaus judumo priemonės vnt. – 6.  **Pakruojo gatvės rekonstrukcija.** Pakruojo gatvės, pritaikytos krovininiams automobiliams, atnaujinimas, siekiant sumažinti krovininių automobilių eismo intensyvumą centrinėje miesto dalyje, jį nukreipiant į miesto pakraštį. Planuojamas bendras rekonstruotų arba atnaujintų kelių ilgis km – 1,52.  **Tilžės g. dviračių tako rekonstrukcija.** Planuojama dviračių tako rekonstrukcija nuo Prisikėlimo aikštės Ginkūnų kryptimi. Projekto tikslas – plėtoti dviračių transporto infrastruktūrą Šiaulių mieste, pagerinant Tilžės gatvės dviračių tako techninius parametrus. Projekto tikslui pasiekti bus rekonstruota Šiaulių m. Tilžės g. dviračių tako atkarpa nuo Prisikėlimo aikštės iki Purienų g. Rekonstruojamo dviračių tako ilgis – 1,56 km.  **Elektromobilių įkrovimo prieigų tinklo kūrimas Šiaulių mieste.** Projekto tikslas – sukurti viešai prieinamą elektromobilių įkrovimo prieigų tinklą Šiaulių mieste, siekiant skatinti elektromobilių naudojimą ir taip mažinti neigiamą transporto poveikį aplinkai. Projekto įgyvendinimo laikotarpiu bus įrengtos nemažiau kaip 3 elektromobilių įkrovimo prieigos.  **Vykdant URBAN projektus nuo 2020 metų planuojama nauja priemonė - Vaisių, Salantų, S. Šalkauskio gatvių rekonstrukcija, siekiant užtikrinti funkcinius ryšius tarp traukos objektų tikslinėje teritorijoje** (Vaisių, Salantų, S. Šalkauskio gatvių atnaujinimas, pėsčiųjų ir dviračių takų infrastruktūros atnaujinimas ir plėtra, apšvietimo infrastruktūros plėtra, saugaus eismo priemonių diegimas, esamų automobilių stovėjimo aikštelių rekonstrukcija ir naujų įrengimas, žaliosios infrastruktūros plėtra, mažosios architektūros elementų įrengimas)**.** Bendras rekonstruotų arba atnaujintų kelių ilgis km – 1,1.  *02. Įrengti gatves individualių namų kvartaluose.* Atliekami projektavimo ir nutiesimo, išasfaltavimo ar žvyruotų gatvių individualių namų kvartaluose rekonstravimo darbai pagal miesto tarybos patvirtintus sprendimus 2007-12-20 T-430 (asfaltavimo) ir 2008-02-28 T-50 (žvyruotų gatvių įrengimo). 2017 metais planuojama parengti projektus ir išasfaltuoti Dotnuvos (175 m), Linkuvos (416 m), Paprūdžio (436 m), Padirsių (240 m.) gatves bei parengti techninius projektus ir įrengti: Kalniškių g. (225 m.), Daumanto g. (220 m.), Traidenio g. (324 m.), Lizdeikos g. (730 m.).  Produkto vertinimo kriterijai:  01  Atliktas kapitalinis Tilžės g. atkarpos tarp Pramonės ir Gardino g. remontas; J. Basanavičiaus tarp Sodo ir Vaidoto g. remontas, Vytauto gatvėje,  atkarpoje tarp V. Kudirkos ir Darbininkų g. įrengtas naujas šaligatvis, Lyros ir Gardino gatvių sankirtoje suprojektuota ir įrengta žiedinė sankryža, atsiskaityta už 2016 m. atliktus Dvaro g. darbus.  Taip pat planuojama atlikti miesto gatvių remonto darbus pagal gatvių būklės įvertinimo ir prioritetų nustatymo sudarytą sąrašą, vykdyti minkšto asfalto ar dvigubo apdaro dangos įrengimo darbus.  Vykdant investicinius projektus – programos priemones, jų vertinimo kriterijai pateikti prie konkrečios priemonės.  02  2017 metais parengti techniniai projektai gatvių įrengimui, išasfaltuota / įrengta gatvių - 2,76 km.  Rezultato pasiekimo vertinimo kriterijai:  Gatvių su asfalto danga ilgis, palyginti su bendru gatvių ilgiu, proc.  Iš viso Šiaulių mieste yra gatvių su asfalto danga **190,5 km, su žvyro danga–112,1 km, gruntkelių - 53,9 km.** Atlikus numatytų gatvių rekonstrukciją bei įrengus gatves su asfaltuota bei žvyruota danga gatves, bendras gatvių ilgis 2017 m. padidėtų 2,76 km arba **0,4788 proc.** | | | | | |
| **Galimi programos vykdymo ir finansavimo šaltiniai:**   1. Savivaldybės biudžeto lėšos(SB); 2. Paskolų lėšos (PS); 3. Europos Sąjungos lėšos (ES); 4. Valstybės biudžeto lėšos (VB); 5. Valstybės investicijų projektų lėšos (VIP); 6. Kelių priežiūros programos lėšos (KPP); 7. Kitos lėšos (KT). | | | | | |
| **2015-2024 metų Šiaulių miesto strateginio plėtros plano dalys, susijusios su vykdoma programa:**  3.1.1. Skatinti patogaus ir energetiškai efektyvaus būsto plėtrą;  3.1.8. Sutvarkyti viešąsias erdves, sudarant sąlygas klasikinės kultūros, sporto, rekreacijos plėtojimui;  3.2.1. Sukurti vieningą ir saugų susisiekimo tinklą;  3.2.2. Mažinti transporto neigiamą poveikį aplinkai, kuriant tinkamą infrastruktūrą;  3.2.3. Didinti visuomeninio transporto patrauklumą; | | | | | |
| **Susiję įstatymai ir kiti norminiai teisės aktai:**   1. Lietuvos Respublikos vietos savivaldos įstatymas; 2. Lietuvos Respublikos viešųjų pirkimų įstatymas; 3. Lietuvos Respublikos statybos įstatymas; 4. Lietuvos Respublikos kelių priežiūros ir plėtros programos finansavimo įstatymas; 5. Lietuvos Respublikos atliekų tvarkymo įstatymas; 6. Lietuvos Respublikos šilumos ūkio įstatymas; 7. Lietuvos Respublikos geriamojo vandens ir nuotekų tvarkymo įstatymas; 8. Lietuvos Respublikos atsinaujinančių išteklių energetikos įstatymas; 9. Lietuvos Respublikos teritorijų planavimo įstatymas; 10. Kelių priežiūros ir plėtros programos lėšų, skirtų kapitalo investicijoms į vietinės reikšmės kelių (gatvių) tiesimą ir taisymą (remontą), planavimo, naudojimo, apskaitos ir kontrolės tvarkos aprašas. 11. Lietuvos Respublikos vidaus reikalų ministro 2015 m. gruodžio 10 d. įsakymas Nr. 1V-989 „Dėl 2014–2020 Europos Sąjungos fondų investicijų veiksmų programos 7 prioriteto „Kokybiško užimtumo ir dalyvavimo darbo rinkoje skatinimas“ Nr. 07.1.1-CPVA-R-904 priemonės „Didžiųjų miestų kompleksinė plėtra“ projektų finansavimo sąlygų aprašo patvirtinimo“. 12. Lietuvos Respublikos susisiekimo ministro 2016 m. lapkričio 22 d. įsakymas Nr. 3-399 (1.5 E) „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.5.1-TID-V-515 priemonės „Elektromobilių įkrovimo prieigų tinklo kūrimas“ projektų finansavimo sąlygų aprašo patvirtinimo“; 13. Lietuvos Respublikos susisiekimo ministro 2016 m. balandžio 25 d. įsakymas Nr. 3-140 (1.5 E) „Dėl 2014–2020 metų Europos Sąjungos fondų investicijų veiksmų programos 6 prioriteto „Darnaus transporto ir pagrindinių tinklų infrastruktūros plėtra“ 06.2.1-TID-R-511 priemonės „Vietinių kelių vystymas“ projektų finansavimo sąlygų aprašo Nr. 1 patvirtinimo“; 14. Lietuvos Respublikos susisiekimo ministro 2016 m. birželio 29 d. įsakymas Nr. 3-215 (1.5 E) „Dėl 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.5.1-TID-V-513 priemonės „Darnaus judumo sistemų kūrimas“ projektų finansavimo sąlygų aprašo patvirtinimo“. | | | | | |