**ŠIAULIŲ MIESTO SAVIVALDYBĖS 2017-2019 METŲ VEIKLOS PLANO 2017 METŲ SAVIVALDYBĖS VEIKLOS PROGRAMOS (NR. 11) APRAŠYMAS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Biudžetiniai metai** | | 2017 m. | | | | | | |
| **Asignavimų valdytojas** | | Savivaldybės administracijos direktorius | | **Kodas** | | | 188771865 | |
| **Programos pavadinimas** | | Savivaldybės veiklos programa | | **Kodas** | | | 11 | |
| **Programos parengimo (tęsimo) argumentai** | | Programa yra tęstinė.  Realizuojamos LR vietos savivaldos įstatymu nustatytos savarankiškosios savivaldybių funkcijos, valstybinės (valstybės perduotos savivaldybėms) funkcijos.  Savivaldybė yra pagrindinis mechanizmas, sujungiantis bendruomenės poreikius ir valstybės politiką, todėl nuo to, kaip kokybiškai ir racionaliai dirbs Savivaldybės administracija, priklauso visų vykdomų programų rezultatai, o kartu ir miesto vystymosi perspektyvos. | | | | | | |
| **Ilgalaikis prioritetas (pagal ŠSPP)** | | Atviras – aktyvi, kūrybinga ir atsakinga bendruomenė  Veržlus – konkurencinga verslo aplinka  Saugus – draugiška gamtai gyvenamoji aplinka | | **Kodas** | | | 1  2  3 | |
| **Šia programa įgyvendinamas savivaldybės strateginis tikslas** | | Efektyviai panaudojant žmogiškuosius ir finansinius resursus formuoti palankią aplinką investicijų pritraukimui | | **Kodas** | | | 02 | |
| **Programos tikslas** | | Efektyviai organizuoti Savivaldybės darbą ir užtikrinti Savivaldybės funkcijų įgyvendinimą. | | **Kodas** | | | 01 | |
| **Tikslo aprašymas.**  Įgyvendinant šį tikslą yra vykdomi trys uždaviniai:  *01 uždavinys. Sudaryti sąlygas Savivaldybės funkcijoms įgyvendinti.*  Savivaldybės funkcijos – tai LR vietos savivaldos įstatymo ir kitų įstatymų savivaldybėms priskirtos viešojo administravimo ir viešųjų paslaugų teikimo funkcijos.  Savivaldybės institucijos – atstovaujamoji institucija, tai yra savivaldybės taryba, ir vykdomoji institucija, tai yra savivaldybės administracijos direktorius, turinčios vietos valdžios ir viešojo administravimo teises ir pareigas. Savivaldybės institucijos yra atsakingos už savivaldos teisės ir savo funkcijų įgyvendinimą bendruomenės interesais. Savivaldybės kontrolės ir audito tarnyba yra savivaldybės kontrolės įstaiga, kuri atlieka finansinį ir veiklos auditą savivaldybės administracijoje, savivaldybės administravimo subjektuose bei savivaldybės kontroliuojamose įmonėse, prižiūri ar teisėtai, efektyviai, ekonomiškai ir rezultatyviai valdomas savivaldybės turtas bei vykdomas savivaldybės biudžetas. Savivaldybės kontrolieriaus įgaliojimai ir pareigos, savivaldybės kontrolės ir audito tarnybos funkcijos yra reglamentuotos Lietuvos Respublikos Vietos savivaldos įstatyme.  Savivaldybės administracija yra savivaldybės įstaiga, kurią sudaro struktūriniai, struktūriniai teritoriniai padaliniai – seniūnijos (filialai). Kontrolės ir audito tarnyba atlieka savivaldybės biudžeto lėšų naudojimo priežiūrą, teisėtą, tikslingą ir efektyvų savivaldybės turto ir savivaldybei perduoto valstybės turto naudojimą.  Savivaldybės funkcijų atlikimo kokybė priklauso nuo Savivaldybės tarybos, Savivaldybės administracijos, Sekretoriato ir Kontrolės tarnybos darbo organizavimo. Siekiant įgyvendinti uždavinį numatyta pagerinti Savivaldybės materialinę bazę: suremontuoti Savivaldybės administracinio pastato (Vasario 16-osios g. 62) 1 aukšto fojė, koridorius, 1-3 aukšto laiptinę ir 1 aukšto koridorių, pakeisti fasadines duris, 15 kabinetų, dalis pastato fasado ir stogo. Taip pat numatoma įrengti Archyvo dujinį šildymą ir parengti Archyvo (Tilžės g. 198) naujų patalpų įrengimo projektą.  Siekiant užtikrinti nepertraukiamą ir efektyvų informacinių sistemų bei kompiuterinės technikos darbą, numatoma toliau plėtoti ir prižiūrėti informacinę sistemą. Įgyvendinant informacinių sistemų funkcionalumo plėtrą, planuojama atnaujinti dalį techninės ir programinės įrangos, modernizuoti kompiuterių tinklus, stiprinti e. saugumo priemones.  *02 uždavinys. Tinkamai įgyvendinti valstybines (perduotas savivaldybei) funkcijas.*  Valstybinės (perduotos savivaldybėms) savivaldybės funkcijos – tai valstybės funkcijos, perduotos savivaldybėms atsižvelgiant į gyventojų interesus. Šios funkcijos perduodamos įstatymais ir įgyvendinamos vadovaujantis teisės aktais. Savivaldybės, įgyvendindamos šias funkcijas, turi įstatymų nustatytą sprendimų priėmimo laisvę.  Vykdant uždavinį užtikrinamas valstybinių (perduotų savivaldybei) funkcijų vykdymas. Dalies funkcijų įgyvendinimas yra numatytas per kitose programose numatytus tikslus, todėl šis uždavinys apima tokias valstybines funkcijas:  1) gyvenamosios vietos deklaravimą;  2) duomenų valstybės registrui teikimą:  3) pirminę teisinę pagalbą pagal valstybės garantuojamos teisinės pagalbos įstatymą;  4) nuosavybės teisių atkūrimo nagrinėjimą;  5) civilinės būklės aktų registravimą;  6) gyventojų registro tvarkymą;  7) valstybinės kalbos vartojimo kontrolę;  8) vaikų teisių apsaugą;  9) jaunimo teisių apsaugą;  10) archyvinių dokumentų tvarkymą;  11) mobilizacijos administravimą;  12) civilinės saugos organizavimą;  13) žemės ūkio funkcijų vykdymą;  14) viešųjų darbų administravimą;  15) socialinių pašalpų administravimą;  16) kompensacijų administravimą;  17) Socialinės paramos mokiniams administravimą;  18) Socialinės globos administravimą;  19) Būsto nuomos ar išperkamosios būsto nuomos mokesčių dalies kompensacijų administravimą;  20) Neveiksnių asmenų būklės peržiūrėjimo užtikrinimą;  21) Mirusiųjų pervežimą iš užsienio.  *03 uždavinys.* Kelti Savivaldybės administracijos darbuotojų kvalifikaciją. Siekiant įgyvendinti minėtą uždavinį yra planuojama įgyvendinti projektą - „Projektų valdymo metodikos rengimas/diegimas ir darbuotojų kompetencijų tobulinimas“, kurio metu bus parengta projektų valdymo metodika ir 25 darbuotojai patobulins kompetencijas.  *04 uždavinys. Diegti Savivaldybės administracijoje modernias informacines sistemas.* 2016 m. buvo parengtas planą siekiant numatyti priemones, mažinančias administracinę naštą juridiniams ir fiziniams asmenims, todėl 2017 m. planuojama pradėti realizuoti parengto plano įgyvendinimą, įgyvendinant 50 proc. plane numatytų veiklų. Informacinių technologijų plėtra, augančios technologinės galimybės leidžia optimizuoti įvairių sričių darbus bei kurti ir plėtoti elektroninę valdžią. Patikimai veikiančios informacinės sistemos bei pažangios informacinės technologijos sudaro prielaidas administracinės naštos mažinimui verslui ir gyventojams. Vykdant priemones bus siekiama kuo mažesnėmis laiko sąnaudomis ir finansinėmis išlaidomis vykdyti teisės aktuose numatytus informacinius įsipareigojimus, maksimaliai supaprastinti administracines procedūras, gerinti elektroninių administracinių paslaugų plėtojimą bei užtikrinti administracinės naštos stebėseną, viešumą ir prevenciją. Siekiant įgyvendinti minėtą uždavinį yra planuojama taip pat pasinaudoti ES struktūrinių fondų parama ir pradėti įgyvendinti minėtų fondų lėšomis iš dalies finansuojamą projektą, tai „Paslaugų ir asmenų aptarnavimo kokybės gerinimas“, kurio metu bus patobulinti 2 viešojo administravimo paslaugų organizavimo ir teikimo procesai, o pilnai įgyvendinus projektą tikėtinas pagerėjęs gyventojų pasitenkinimas Šiaulių miesto savivaldybės administracijos teikiamomis viešojo administravimo paslaugomis.  Taip pat bus siekiama gauti finansavimą projektui Gyventojų kortelės integravimas į teikiamų paslaugų valdymą Jelgavos ir Šiaulių savivaldybėse, kurio tikslas yra užtikrinti savivaldybėse teikiamų paslaugų sistemos efektyvų valdymą, tobulinant sistemą, užtikrinant efektyvų paslaugų teikimą naudojant Jelgavos ir Šiaulių gyventojo korteles. Pagrindinės projekto veiklos apima gyventojų kortelės veikimo koncepcijos teikiamų paslaugų valdyme sukūrimas, nustatytos lengvatų sistemos tobulinimas, panaudojant gyventojo kortelę, informacinių technologijų resursų, reikalingų efektyviai lengvatų apskaitai ir gyventojų kortelės pritaikymui elektroninėje erdvėje, planavimas ir diegimas, savivaldybių internetinių puslapių tobulinimas, orientuotas į efektyvų paslaugų teikimą;  *05 uždavinys. Gerinti Savivaldybės administracijos materialinę-techninę bazę*bus įgyvendinamas vykdant rekonstravimo, remonto paslaugas ir įgyvendinant ekspertizę bei projektų vykdymo priežiūrą.  Produkto vertinimo kriterijai:  Užtikrintas valstybinių funkcijų įgyvendinimas, proc.–100, parengtas priemonių planas dėl administracinės naštos mažinimo–1, priemonių plano priemonių įgyvendinimas sieks 50 proc. 25 darbuotojų patobulins savo kompetencijas, skubių remonto darbų atlikimo poreikis patenkintas 100 proc., įgyvendinta ekspertizė ir užtikrinta vykdymo priežiūra 100 proc. | | | | | | | | |
| **Programos tikslas** | | Plėtoti bendradarbiavimą su socialiniais partneriais | **Kodas** | | | 02 | | |
| **Tikslo įgyvendinimo aprašymas.**  Įgyvendinant šį tikslą yra vykdomi du uždaviniai:  *01 Plėtoti bendradarbiavimą su miesto teisėtvarkos institucijomis, organizacijomis.*  Siekiant įgyvendinti uždavinį bus įgyvendinama Vyriausybės nutarimu patvirtinta Saugios savivaldybės koncepcija. Plėtojamas bendradarbiavimas su socialiniais partneriais: miesto teisėtvarkos institucijomis, nevyriausybinėmis organizacijomis. Kompleksiškai planuojamos ir koordinuojamos nusikaltimų prevencijos priemonės, susijusios su gyventojų saugumo stiprinimu ir saugios savivaldybės aplinkos kūrimu. Šiam uždaviniui įgyvendinti planuojama pasirašyti 12 Šiaulių miesto savivaldybės Nusikaltimų prevencijos tikslinių programos projektų igyvendinimo ir finansavimo sutarčių su miesto teisėtvarkos institucijomis bei nevyriausybinėmis organizacijomis.  Uždavinys bus įgyvendinamas per iš savivaldybės finansuotų biudžeto prevencinių programų įgyvendinimą.  Taip pat siekiant užtikrinti saugų žmonių gelbėjimą bei evakavimą iš daugiaaukščių pastatų bei gyvenamųjų namų, taip pat suteikiant pagalbą policijai vykdant nusikalstamų veikų prevenciją bei gelbėjant nusižudyti ketinančius asmenis, vykdant nusikaltimų prevenciją bei priešgaisrinę saugą Rėkyvos ežero pakrantėse būtina įsigyti pripučiamą gelbėjimo pagalvę bei pakabinamą katerio variklį ir panaudos bei patikėjimo teisėmis daiktus perduoti Šiaulių apskrities priešgaisrinei gelbėjimo valdybai ir Rėkyvos Ugniagesių savanorių draugijai, funkcijoms vykdyti.  Bus siekiama gauti ES lėšų finansavimą projektui „Civilinės saugos sistemos gerinimas Šiaulių ir Jelgavos miestuose (saugios savivaldybės koncepsija)“. Pagrindinis Projekto tikslas yra pagerinti civilinės saugos sistemą, sudarant sąlygas operatyviai ir kokybiškai vykdyti gyventojų saugumą užtikrinančias viešojo administravimo paslaugas, vykdyti miesto gyventojų saugumo (saugūs namai, saugi aplinka, saugus darbas ir mokykla) monitoringą.  Pagrindinės Projekto veiklos:  1. informacijos ir įvykių operatyvaus valdymo koordinacinio centro įsteigimas ir reagavimo sistemos sukūrimas Šiaulių mieste, informacijos ir įvykių operatyvaus valdymo koordinacinio centro plėtra Jelgavos mieste;  2. situacijos socialiai rizikingose miesto viešosiose vietose vaizdo kameromis stebėsena ir tam reikalingos įrangos įsigijimas;  3. gyventojų saugumą viešosiose vietose užtikrinančių priemonių prevencija, visuomenės švietimas, informacinės medžiagos rengimas;  *02 Skatinti Savivaldybės bendradarbiavimą su vietos bendruomene.*  Uždaviniui įgyvendinti bus dalyvaujama Šiaulių vietos veiklos grupės strategijos įgyvendinime.  Produkto vertinimo kriterijai:  Sumažėjęs nusikalstamų veikų skaičius Šiaulių mieste, % - 7, Parengti Šiaulių vietos veiklos grupės strategijos finansavimo sąlygų aprašai, 9 vnt. | | | | | | | | |
| **Programos tikslas** | Užtikrinti tinkamą Savivaldybės lėšų planavimą ir panaudojimą. | | | | **Kodas** | | | 03 |
| **Tikslo įgyvendinimo aprašymas.**  Programos tikslas įgyvendinamas realizuojant du uždavinius.  *01 Užtikrinti prisiimtų įsipareigojimų vykdymą.* Savivaldybės ilgalaikiame plėtros plane numatytą darnų miesto vystymąsį dėl ribotų finansinių resursų yra sudėtinga įgyvendinti tik Savivaldybės lėšomis, todėl viena iš galimybių – paskolos. Įgyvendinant uždavinį, siekiama Savivaldybės skolinimosi poreikį patenkinti laiku, kuo mažesniais kaštais ir priimtina rizika, neviršijant nustatytų skolinimosi limitų, bei užtikrinti savalaikį priimtų įsipareigojimų vykdymą. Vykdant šį uždavinį, mokamos paskolos ir palūkanos pagal grafiką.  *02 Organizuoti civilinę saugą naudojant direktoriaus rezervo fondo lėšas.*  Produkto vertinimo kriterijai:  Pasirašytų paskolų sutarčių sk. – 4, likviduotos ekstremalių įvykių pasekmės, proc.–100. | | | | | | | | |
| **Galimi programos vykdymo ir finansavimo šaltiniai:**  1.Savivaldybės biudžeto lėšos (SB);  2. Paskolų lėšos (PS);  3. Valstybės biudžeto lėšos (VB);  4. Europos Sąjungos lėšos (ES). | | | | | | | | |
| **2015 – 2024 metų Šiaulių miesto strateginio plėtros plano dalys, susijusios su vykdoma programa:**  1.1.3. Ugdyti visuomenės sąmoningumą, pilietiškumą, skatinant verslo, švietimo, NVO, kultūros ir mokslo bendradarbiavimą;  2.3.1. Sutelkti aukštos kultūrinės ir profesinės kompetencijos darbuotojų komandą;  2.3.2. Išvystyti visiems prieinamas, kokybiškas viešąsias paslaugas, pasitelkiant informacines technologijas;  3.3.3. Sukurti vaizdo stebėjimo ir informacijos valdymo sistemą. | | | | | | | | |
| **Susiję įstatymai ir kiti norminiai teisės aktai:**  1. Lietuvos Respublikos vietos savivaldos įstatymas;  2. Lietuvos Respublikos valstybės tarnybos įstatymas;  3. Lietuvos Respublikos viešųjų įstaigų įstatymas;  4. Lietuvos Respublikos Civilinis ir Lietuvos Respublikos Administracinių teisių pažeidimo  kodeksai;  5. Lietuvos Respublikos biudžetinių įstaigų įstatymas;  6. Lietuvos Respublikos įmonių rejestro įstatymas;  7. Lietuvos Respublikos akcinių bendrovių įstatymas;  8. Lietuvos Respublikos karo prievolės įstatymas;  9. Lietuvos Respublikos valstybinės kalbos įstatymas;  10. Lietuvos Respublikos vaikų teisių apsaugos įstatymas;  11. Lietuvos Respublikos archyvų įstatymas;  12. Lietuvos Respublikos civilinis kodeksas;  13. Lietuvos Respublikos pilietybės įstatymas;  14. Lietuvos Respublikos valstybės ir savivaldybių turto valdymo, naudojimo ir disponavimo juo įstatymo pakeitimo įstatymas;  15. Lietuvos Respublikos valstybės ir savivaldybių įmonių įstatymas;  16. Lietuvos Respublikos valstybės ir savivaldybių turto privatizavimo įstatymas;  17. Lietuvos Respublikos socialinių paslaugų įstatymas;  18. Lietuvos Respublikos žalos atlyginimo dėl nelaimingų atsitikimų darbe ar susirgimų profesine liga laikinasis įstatymas;  19. Lietuvos Respublikos biudžeto sandaros įstatymas;  20. Lietuvos Respublikos Vyriausybės 2004 m. kovo 26 d. nutarimas Nr. 345 „Dėl Savivaldybių skolinimosi taisyklių patvirtinimo“;  21. Lietuvos Respublikos Vyriausybės 2001 m. gegužės 14 d. nutarimas Nr. 543 „Dėl Lietuvos Respublikos valstybės biudžeto ir savivaldybių biudžetų sudarymo ir vykdymo taisyklių patvirtinimo“. | | | | | | | | |
|  | | | | | | | | |